title: Linnun nimi

text: Häkkisen tutkimus suomen kirjakielen linnunnimistön historiasta sai alkunsa, kun hän sai kutsun esitelmöimään suomalaisten linnunnimien etymologiasta pohjoista lintuperinnettä käsittelevään symposiumiin, joka järjestettiin Kilpisjärven biologisella tutkimusasemalla vuonna 1997 Pekka Laaksosen ja Antero Järvisen johdolla. Tilaisuuden innoittamana Häkkinen kirjoitti lyhyen artikkelin "Hiidenkivi"-lehteen linnunnimien etymologiasta ja aloitti lisäksi linnunnimistön kehitysvaiheiden tutkimisen suomen kirjakielessä. Häkkinen piti aiheesta esitelmän vanhaa kirjakieltä käsittelevässä kielitieteellisessä seminaarissa ja julkaisi sen pohjalta artikkelin, joka julkaistiin Juha Laaksosen pyynnöstä lyhennettynä "Tringa"-lehdessä.


title: Linnun nimi

text: "Tringa"-lehdessä julkaistun artikkelin jälkeen lintuharrastajat kiinnostuivat projektista ja Turun yliopiston ekologian dosentti Esa Lehikoinen ryhmineen kertoi Häkkiselle tutkivansa Suomen linnuston historiaa. Koska Häkkisen ja Lehikoisen tutkimukset täydensivät toisiaan, tekivät he yhteistyötä. Lehikoisen tutkimusryhmän työ vaikutti ratkaisevasti Häkkisen työn rakenteeseen ja sisältöön, antaen muun muassa julkaisematonta tutkimusaineistoa, tietoja vaikeasti tavoitettavista lähteistä, sekä kommentteja ja korjauksia käsikirjoitukseen.


title: Linnun nimi

text: Suomen Akatemia myönsi Häkkiselle varttuneen tutkijan palkkauksen lukuvuodeksi 2001–2002, joka mahdollisti Häkkisen päätoimisen työskentelyn tutkimusprojektin parissa ja tutkimusapulaisen palkkaamisen. Tutkimusapulainen Heidi Merimaa teki mittavan työn tutkimukseen sisältyvän sana-aineiston tarkistamisessa ja järjestämisessä. Kirjailija Kai Linnilä auttoi kuvituksen valinnassa ja hankinnassa. Kirjan ovat toimittaneet Kai Innilä ja Sari Savikko. Graaffisen suunnittelun on tehnyt Lauri Innilä.


title: Palmaria decipiens

text: Palmaria decipiens on punaleviin kuuluva makrolevä, jota kasvaa Antarktisella alueella ja monilla subantarktisilla saarilla, kuten Kerguelenilla, Macquariensaarella ja Campbellinsaarella. Se on biomassaltaan yksi alueen hallitsevimpia lajeja. Lajin sekovarsi voi olla jopa 70 senttimetriä pitkä, ja se on punertavan tai purppuran värinen ja pinnaltaan kiiltävä ja liukas.


title: Robbie Krieger & Friends

text: Robbie Krieger & Friends on yhdysvaltalaisen Robby Kriegerin ensimmäinen sooloalbumi, joka julkaistiin vuonna 1977 levymerkillä Blue Note.


title: Robbie Krieger & Friends

text: Kaikki kappaleet kirjoittanut Robby Krieger ellei toisin mainita.


title: Arsinoe IV

text: Arsinoe IV (k. 41 eaa.) oli Egyptin kuningatar vuosina 48–47 eaa.


title: Arsinoe IV

text: Arsinoe kuului Ptolemaiosten hallitsijasukuun. Hänen isänsä oli kuningas Ptolemaios XII Auletes ja isosiskonsa kuuluisa kuningatar Kleopatra VII.


title: Arsinoe IV

text: Arsinoe lähti vuonna 49 tai 48 eaa. Kleopatran mukana Egyptistä maanpakoon Syyriaan, kun heidän veljensä Ptolemaios XIII oli nimitetty Egyptin hallitsijaksi. Nuoret siskokset palasivat pääkaupunki Aleksandrian palatseihinsa salaa. Julius Caesar teki Kleopatrasta Egyptin hallitsijan, ja Arsinoe sai hallittavakseen Kyproksen yhdessä veljensä Ptolemaios XIV:n kanssa. Arsinoe julistautui kuitenkin itse kuningattareksi ja ryhtyi veljensä rinnalla sotaan Caesaria vastaan. Caesarin joukot olivat voitollisia, Arsinoe otettiin vangiksi ja Kleopatrasta tuli jälleen kuningatar.


title: Arsinoe IV

text: Caesar piti Arsinoeta vankina aluksi Roomassa ja siirrätti hänet sitten Artemiin temppeliin Efesokseen. Lopulta kun Kleopatran rakastaja, roomalainen triumviri Marcus Antonius koki Arsinoen uhaksi Kleopatralle, hän teloitutti Arsinoen vuonna 41 eaa.


title: Gyasi Zardes

text: Gyasi Zardes (s. 2. syyskuuta 1991 Hawthorne) on yhdysvaltalainen jalkapalloilija. Pelipaikaltaan hän on hyökkääjä. Zardes edustaa Major League Soccerissa pelaavaa Los Angeles Galaxyä.


title: Gyasi Zardes

text: Zardes teki ensiesiintymisensä Major League Soccerissa 28. huhtikuuta 2013, kun Los Angeles Galaxy voitti vieraissa Real Salt Laken maalein 2–0.


title: Gyasi Zardes

text: Yhdysvaltain maajoukkueeseen Zardes nousi vuonna 2015. Hän on pelannut 38 maaottelua ja tehnyt niissä kuusi maalia.


title: Secular Haze

text: Secular Haze on ruotsalaisen rockyhtye Ghostin kappale sekä ensimmäinen singlejulkaisu yhtyeen albumilta "Infestissumam". Singlen B-puolena on cover-versio ABBAn kappaleesta "I'm a Marionette", jolla rumpuja soittaa Dave Grohl.


title: Hollonlampi (Pudasjärvi)

text: Hollonlampi on pieni Iijoen vesistöön kuuluva järvi Pudasjärvellä Pohjois-Pohjanmaalla. Järvi sijaitsee reilun kilometrin päässä Pudasjärven Tuulijärvestä länteen. Sen pinta-ala on noin 0,24 neliökilometriä ja korkeus merenpinnasta 111,8 metriä. Järvi laskee lännen puolelta Siikaoja-nimistä ojaa pitkin Iijokeen Yli-Siikalammen kohdalle. Järvelle on polku koillisesta Pökkelösuon vedenpuhdistamolta. Järvi on asumaton ja sen rannat ovat pääosin suota pohjoisrannan Saunasaarta ja itärannan Hollonahon länsilaiteita lukuun ottamatta, missä rannalla on myös kallioita.


title: Una tragedia al cinematografo

text: Una tragedia al cinematografo (”Murhenäytelmä elokuvissa”) on vuonna 1913 valmistunut italialainen mykkäelokuva. Enrico Guazzonin ohjaamassa lyhyessä komediassa esiintyy myöhempi elokuvadiiva Pina Menichelli.


title: Una tragedia al cinematografo

text: Claran mustasukkainen aviomies Antonio lähtee seuraamaan vaimoaan kaupungille. Clara tapaa sattumalta elokuvateatterin edessä miespuolisen tuttavansa, ja Antonio luulee heidän menneen yhdessä elokuviin. Raivostunut aviomies yrittää tunkeutua elokuvasaliin ja kertoo teatterin johtajalle aikovansa tappaa vaimonsa. Elokuvateatterin johtaja keskeyttää näytännön ja kehottaa kaikkia pariskuntia, joiden omatunto ei puhdas, poistumaan takaovesta. Elokuvan päättyessä paikalla on enää muutama katsoja.


title: Una tragedia al cinematografo

text: "Una tragedia al cinematografo" on yksi tuolloin vielä tuntemattoman Pina Menichellin Cinesille tekemistä lyhytelokuvista. Se on hauskasti toteutettu pikku vitsi, joka heijastaa aikansa käsityksiä elokuvateattereista moraalittomuuden pesäpaikkoina. Tarinan mukaan elokuva perustuu tositapahtumaan. Se sisältää myös toisen, hienovaraisemman vitsin: Elokuvateatterin johtajana nähdään porvarillisiin vaatteisiin puettu Bruto Castellani, joka esittää voimamies Ursusta teatterin seinillä mainostetussa Enrico Guazzonin elokuvassa "Quo vadis?" Voyerististä vaikutelmaa korostaa teatterin valkokankaalla näytetty mustasukkaisuusdraama.


title: Una tragedia al cinematografo

text: Elokuvan hollanninkielisillä väliteksteillä varustettu versio on restauroitu Alankomaiden elokuvamuseossa. Restaurointi perustuu museon Jean Desmet -kokoelmassa säilyneeseen sävytettyyn nitraattikopioon. Alkuperäisestä 166 metrin pituudesta on jäljellä 152 metriä.


title: Elizabeth (kappale)

text: Elizabeth on ruotsalaisen hard rock -yhtye Ghostin kappale ja singlejulkaisu yhtyeen esikoisalbumilta "Opus Eponymous". Kappale kertoo unkarilaisesta kreivittärestä ja sarjamurhaajasta Erzsébet Báthorysta.


title: Tigre reale

text: Tigre reale (”Kuningastiikeri”) on vuonna 1916 valmistunut italialainen mykkäelokuva. Giovanni Vergan romaaniin perustuvan melodraaman on ohjannut Giovanni Pastrone. Sen pääosaa esittää elokuvadiiva Pina Menichelli.


title: Tigre reale

text: Venäläinen ruhtinatar Natka tapaa diplomaatti Giorgio La Ferlitan, joka rakastuu häneen. Natka kertoo Giorgiolle menneisyydestään. Venäjällä hän oli rakastunut nuoreen vallankumoukselliseen Dolskiin, jonka hänen aviomiehensä onnistui karkoittamaan Siperiaan. Natka lähti Siperiaan etsimään Dolskia, mutta löysi hänet toisen naisen luota. Lopulta hylätty ja epätoivoinen Dolski teki itsemurhan.


title: Tigre reale

text: Tuberkuloosia sairastava Natka jättää Giorgion, joka kihlautuu rikkaan perijättären kanssa. Kuukausien kuluttua Natka palaa takaisin ja kutsuu Giorgion viimeiseen tapaamiseen. Hotellissa syttyy tulipalo ja Natkan mustasukkainen aviomies lukitsee rakastavaiset huoneeseen. He onnistuvat kuitenkin pelastautumaan, kun taas aviomies menehtyy liekkeihin.


title: Tigre reale

text: Torinolaisen Itala Filmin tuottaman elokuvan on ohjannut salanimellä Piero Fosco esiintynyt Giovanni Pastrone. Se perustuu Giovanni Vergan samannimiseen romaaniin (1873), jonka kirjailija oli myynyt Italalle välikäden kautta vuonna 1912. Verga ei vielä tuolloin halunnut nimeään julkisuuteen, mutta "Tigre realen" valmistuttua sitä markkinoitiin juuri hänen teoksenaan. Elokuvan loppu on kuitenkin kovin erilainen kuin verismin edustajana tunnetun Vergan romaanissa.


title: Tigre reale

text: "Tigre reale" on samankaltainen kolmiosainen intohimodraama (kipinä–liekki–tuhka) kuin Pastronen ja Pina Menichellin edellinen menestyselokuva "Il fuoco" (”Tuli”, 1915), mutta sen rakennetta sekoittaa pitkä Siperian-takauma, joka muodostaa oman tarinansa. "Cabirian" (1914) myötä maailmanmaineeseen nousseen Pastronen kokemus näkyy taitavana tilan ja liikkeen käyttönä sekä muutamina kuvauksellisina oivalluksina (esimerkiksi auton perässä juokseva Giorgio, jota Natka seuraa käsipeilistä). Elokuvan lopusta tehtiin tuolloin yleisen tavan mukaan kaksi eri versiota. Alkuperäisessä italialaisessa versiossa Giorgio menee tahollaan naimisiin ja Natka kuolee yksinäisyydessä heidän viimeisen tapaamisensa jälkeen. Ulkomaille vietäväksi tehdyssä versiossa he pelastuvat tulipalolta ja saavat toisensa. Italian elokuvasensuuri poistatti loppuhuipentumasta kohtauksen, jossa Natka kiemurtelee Giorgion sylissä. Samalla katosi myös väliteksti ”Hänen ruumiinsa lävistivät kauhistuttavat kouristusten purkaukset, jotka saivat heikot luut kirskumaan”.


title: Tigre reale

text: Pina Menichellin esittämä ruhtinatar Natka on Gabriele D’Annunzion dekadenttia tyyliä edustava femme fatale, joka nähdään sekä seksiobjektina että määrätietoisena ja säälimättömänä miestennielijänä. D’Annunzion romaaniin perustuvaan "Il fuocoon" verrattuna elokuvan näkökulma on kuitenkin inhimillisempi, ja varsinkin loppua kohden sen päähenkilön kärsimykset herättävät katsojassa myötätuntoa. Edeltäjänsä tavoin "Tigre realen" viehätys on sen häpeämättömän yliampuvassa, intohimoa, kärsimystä ja kuolemaa ihannoivassa tyylissä, joka henkilöityy elokuvan loisteliaaseen ja lumoavaan diivaan. Katsojaa vielä nykyäänkin ällistyttäviä yksityiskohtia ovat kohtaukset, joissa miesten tarkastelema Natka heiluttaa edessään valtavaan helminauhaan sidottua ristiä tai Giorgion jahtaamana ahmii kiihoittuneesti ruusukimppunsa terälehtiä.


title: Tigre reale

text: Juhlavasti lanseerattu "Tigre reale" oli Italiassa suuri yleisö- ja arvostelumenestys ja se sai tunnustusta myös ulkomailla. Aikalaiskriitikot ylistivät elokuvaa mestariteokseksi ja kiittivät varsinkin Pina Menichellin näyttelijäsuoritusta. "Il fuocon" ja "Tigre realen" menestys teki Menichellistä Lyda Borellin ja Francesca Bertinin veroisen elokuvatähden.


title: Tigre reale

text: "Tigre reale" on restauroitu vuonna 1993 Italian kansallisessa elokuvamuseossa Torinossa. Restaurointi perustuu Pastronen lahjoittamaan välitekstittömään nitraattikopioon, joka on sävytetty ja värjätty. Italiankieliset tekstit on luotu uudelleen asiakirjojen perusteella. Alkuperäisestä 1742 metrin pituudesta on säilynyt 1600 metriä. Kyseessä on ulkomaille tarkoitettu versio, jonka loppua on huomattavasti lyhennetty ja muutettu.


title: Tigre reale

text: Elokuvasta ei ole DVD-julkaisua.


title: Freccia-luokka

text: Freccia-luokka oli Italian laivaston toisessa maailmansodassa palvellut neljän 1929-1932 valmistetun aluksen muodostama hävittäjäluokka.


title: Geórgios Vasileíou

text:
Geórgios ”Giórgos” Vasileíou (, s. 20. toukokuuta 1931 Famagusta, Kypros) on kyproslainen poliitikko, joka toimi kolmantena Kyproksen tasavallan presidenttinä vuosina 1988–1993.
Vasileíou on myös Kyproksen Yhdistyneen Demokraattisen puolueen (EDI) perustaja. Hän toimi puolueen puheenjohtajana aina vuoteen 2005 asti. Poliittisten aktiviteettien lisäksi Vasileíou on ollut myös menestyvä liikemies.


title: Geórgios Vasileíou

text: Kyproksen EU-jäsenyysneuvotteluissa vuosina 1998–2004 Vasileíou toimi Kyproksen pääneuvottelijana.


title: Geórgios Vasileíou

text: Vasileíou on naimisissa Androúlla Vasileíoun kanssa ja parilla on kolme lasta.


title: Sivén

text: Sivén on seuraavien henkilöiden sukunimi:


title: Sergei Šarikov

text: Sergei Aleksandrovitš Šаrikov (, 18. kesäkuuta 1974 Moskova, Venäjän SFNT, Neuvostoliitto – 6. kesäkuuta 2015) oli venäläinen säilämiekkailija ja olympiavoittaja.


title: Sergei Šarikov

text: Šаrikov kuului Venäjän olympiakultaa Atlantassa 1996 ja Sydneyssä 2000 voittaneisiin sekä olympiapronssia Ateenassa 2004 saavuttaneisiin joukkueisiin. Säilän henkilökohtaisesta kilpailusta hän saavutti olympiahopeaa Atlantasta hävittyään ainoastaan maanmiehelleen Stanislav Pozdnjakoville. Šаrikov saavutti urallaan myös lukuisia mitaleja maailman- ja euroopanmestaruuskilpailuista.


title: Sergei Šarikov

text: Šаrikov joutui auto-onnettomuuteen Kalugan alueella 6. kesäkuuta 2015. Hän kuoli kolarista saamiinsa vammoihin sairaalassa 40 vuoden iässä.


title: Espanjan ensimmäinen tasavalta

text: Espanjan ensimmäinen tasavalta () oli lyhytaikainen tasavalta Iberian niemimaalla vuosina 1873–1874. Se perustettiin tasavaltalaisten, demokraattien ja radikaalien tuella 11. helmikuuta 1873 kuningas Amadeus I:n luovuttua Espanjan kruunusta kyllästyttyään maansa sisäpoliittisiin ongelmiin, kuten poliittisen tuen puutteeseen, kapinoihin ja kolmanteen karlistisotaan. Tasavaltalaiset jakautuivat kahteen joukkoon: federalisteihin ja yhtenäisvaltiota kannattaneisiin unitaareihin. Tasavalta lakkautettiin lopullisesti noin 23 kuukautta perustamisensa jälkeen, 29. joulukuuta 1874. Tasavallan jälkeen toteutettiin Bourbon-suvun restauraatio, ja Espanjan kuninkaaksi tuli Alfonso XII.


title: Espanjan ensimmäinen tasavalta

text: Ensimmäisellä tasavallalla ehti olla viisi valtionpäämiestä, jotka johtivat hallitusta nimikkeellä ”toimeenpanovallan johtaja” ("Presidente del Poder Ejecutivo").


title: Urho Nissilä

text: Urho Nissilä (s. 4. huhtikuuta 1996 ) on suomalainen jalkapalloilija, joka Veikkausliigassa edusti pelaavaa Kuopion Palloseuraa. Nissilä siirtyi 2018 kesäkuussa Belgian liigaan. Pelipaikaltaan hän on keskikenttäpelaaja.


title: Urho Nissilä

text: Nissilä on Kuopion Palloseuran kasvatti. Hän pelasi ensimmäisen kerran seuran edustusjoukkueen paidassa kevättalvella 2015 Liigacupissa. Veikkausliigassa Nissilä debytoi toukokuussa 2015 HIFK Fotbollia vastaan.


title: Urho Nissilä

text: Nissilä debytoi helmikuussa 2015 Suomen alle 19-vuotiaiden jalkapallomaajoukkueessa, jonka kapteenina hän on myös toiminut.


title: Claressa Shields

text: Claressa Shields (s. 17. maaliskuuta 1995 Flint, Michigan) on yhdysvaltalainen amatöörinyrkkeilyn olympiavoittaja ja maailmanmestari. 175 senttimetriä pitkä ja 75 kilogrammaa painava Shields edustaa FWC Berston -seuraa. Hän kilpailee keskisarjassa.


title: Claressa Shields

text: Shields voitti keskisarjan olympiakultaa Lontoon kesäolympialaisista 2012 vasta 17-vuotiaana. Finaalissa hän voitti Venäjän Nadežda Torlopovan. Vuonna 2014 Shields voitti keskisarjan MM-kultaa Jejusta ja vuonna 2016 vuonna 2016 Astanasta. Hän on otellut urallaan 44 ottelua, joista hän on hävinnyt vain yhden.


title: Claressa Shields

text: Shields oppi puhumaan vasta viisivuotiaana.


title: Aluke (fonetiikka)

text: Aluke on fonetiikassa vokaalialkuisen sanan alussa tapahtuva äänihuulivärähtelyn alkamistapa. Alukkeet jaetaan koviin alukkeisiin, henkäysalukkeisiin ja pehmeisiin alukkeisiin (äänihuulivärähtely alkaa vähitellen). Myös h-äänteen on joskus ajateltu olevan aluke.


title: Aluke (fonetiikka)

text: Suomen kielelle on ominainen kova aluke tai glottaaliklusiili, joka esiintyy rajageminaatiossa.


title: Nyrkkeilyn Euroopan-mestaruuskilpailut 1937

text: Vuoden 1937 nyrkkeilyn Euroopan-mestaruuskilpailut järjestettiin 5. – 9. syyskuuta 1937 Milanossa. Nämä järjestyksessään 5. kisat oteltiin kahdeksassa painoluokassa ja niihin osallistui 85 nyrkkeilijää 16 maasta.


title: Vapaapotkusuihke

text: Vapaapotkusuihke (käytetään myös esim. nimiä "muurisuihke", "vaparisuihke", "vapaapotkuspray" tai "muurispray") on nykyisin jalkapallo-otteluissa käytössä oleva valkoinen spraymaali, joka helpottaa puolustusmuurin asettamista vaaditun etäisyyden päähän vapaapotkuissa. Vapaapotkusuihkeen käyttöä ei ole kuitenkaan erikseen mainittu jalkapallon säännöissä. Sen käyttö on yleistynyt viime vuosina. Vapaapotkusuihke on brasilialainen keksintö.


title: Vapaapotkusuihke

text: Jalkapalloerotuomari kantaa suihkepullossa säilytettävää vapaapotkusuihketta housuissaan. Vapaapotkun tullessa hän suihkuttaa vaahtoa pallon kohdalle sekä myös 9,15 metrin päähän pallosta, johon muuri pitäisi asettaa. Tuomari huomaa vaahdon avulla helposti, jos joku pelaaja liikkuu muurista eteenpäin. Vaahto häviää itsellään kentästä noin minuutin kuluttua sen suihkuttamisesta.


title: Vapaapotkusuihke

text: Vapaapotkusuihke koostuu 80-prosenttisesti vedestä, mutta siitä 17% on butaanikaasua, noin 1% tensidiä ja muita aineita, kuten kasvisöljyä noin 2%. Viralliselta nimeltään vapaapotkusuihke on polyoksietyleenisorbitaanimonolauraatti tai polysorbaatti 20. Sen lisäainekoodi on E432.


title: Vapaapotkusuihke

text: Vuonna 2000 brasilialaiskeksijä Heine Allemagne kehitti ensimmäisen vapaapotkusuihkeen, "Spunin", jota käytettiin ensimmäistä kertaa ammattilaisjalkapalloilussa vuonna 2001. Nykyisin käytössä olevan version, niin sanotun 9-15:n, on kehittänyt ja patentoinut niin ikään brasilialainen Pablo Silva. Nykyistä suihketta on ollut käytössä vuodesta 2008 asti.


title: Vapaapotkusuihke

text: Vuoden 2011 Copa América oli ensimmäinen maajoukkueturnaus, jossa vapaapotkusuihke oli käytössä. Suurelle yleisölle se tuli tutuksi vuoden 2014 MM-kilpailuista Brasiliasta, jotka olivat suihkeen ensimmäiset MM-kilpailut. Kaudeksi 2014-2015 suihke otettiin käyttöön muun muassa Englannin valioliigassa, Saksan Bundesliigassa, Mestareiden liigassa ja Eurooppa-liigassa. Nykyisin se on käytössä myös Suomen Veikkausliigassa.


title: Tampereen NMKY

text: Tampereen NMKY (lyh. TaNMKY) on tamperelainen kansalaisjärjestö, jolla on huomattavaa urheilutoimintaa. Erityisesti TaNMKY tunnetaan koripallotoiminnastaan. Sen miesten ja naisten edustusjoukkue on pelannut Koripalloliiton Läntisen alueen I-III divisioonissa. Seuralla oli 90-luvulla useita junioreiden SM-sarjajoukkueita, mutta TaNMKY on muokkaantunut 2000-luvulla ensisijaisesti kasvattajaseuraksi, joka on myös hyötynyt juniorimäärissään viime vuosina koripallon yleisen nousun myötä.


title: Tampereen NMKY

text: TaNMKY pelaa myös pyörätuolikoripallon SM-sarjaa, ja se on voittanut lajin Suomen mestaruuden lukuisia kertoja, viimeksi vuonna 2015.


title: LG G4

text: LG G4 on LG Electronicsin 29. huhtikuuta 2015 julkaisema älypuhelin, joka oli LG:n älypuhelinten silloinen lippulaiva. Puhelin on LG G3:n seuraaja ja siinä onkin monia paranneltuja versioita G3:sta. Puhelimessa on Androidin 5.1- eli Lollipop-käyttöjärjestelmä.


title: LG G4

text: LG G4:ssä on viiden ja puolen tuuman IPS LCD kapasitiivinen QHD-resoluution kosketusnäyttö, jonka tarkkuus on 1440 × 2560 pikseliä. Puhelimen mitat ovat 148,9 × 76,1 × 6,3 millimetriä ja se painaa 155 grammaa. Puhelimen takakamera on 16 megapikseliä ja etukamera kahdeksan megapikseliä, joka on saman verran kuin esimerkiksi LG G3 s:n takakamera.


title: LG G4

text: LG G4:ää on saatavilla kahta erilaista, 50 euroa kalliimpaa nahkakantista versiota, ja halvempaa metallijäljitelmäversiota.Suomeen LG G4 tuli myyntiin toukokuussa 2015.


title: Navigatori-luokka

text: Navigatori-luokka oli Italian laivaston toisessa maailmansodassa palvellut kahdentoista 1927-1931 valmistetun aluksen muodostama hävittäjäluokka.


title: Jesús Zavala

text: Jesús Eduardo Zavala Castañeda (s. 21. heinäkuuta 1987 Monterrey, Nuevo León) on meksikolainen jalkapalloilija, joka edustaa Primera División de Méxicossa pelaavaa CF Monterreytä. Pelipaikaltaan oikeajalkainen Zavala on puolustava keskikenttäpelaaja. Hän kuuluu myös Meksikon jalkapallomaajoukkueeseen.


title: Jesús Zavala

text: Zavala on edustanut koko uransa, vuodesta 2006 lähtien, CF Monterreytä. Hän on voittanut seuran kanssa kaksi kertaa Liga MX:in Aperturan, vuosina 2009 ja 2010. CONCACAF Champions Leaguen Zavala on voittanut seuran kanssa niin ikään kahdesti, kausilla 2010-2011 ja 2011-2012. Champions Leaguen voiton ansiosta Zavala on pelannut seurajoukkueiden MM-kilpailuissa kahdesti.


title: Jesús Zavala

text: Zavala debytoi Meksikon jalkapallomaajoukkueessa helmikuussa 2011 ystävyysottelussa Bosnia ja Hertsegovinaa vastaan. Samana vuonna hän oli mukana voittamassa kultaa niin Gold Cupista kuin Pan-Amerikan kisoistakin. Avausmaalinsa maajoukkueessa Zavala teki kesäkuussa 2012 MM-karsintaottelussa El Salvadorin verkkoon. Vuonna 2013 hän kuului Meksikon joukkueeseen Maanosaliittojen cupissa, jossa hän pelasi kahdessa ottelussa.


title: Jesús Zavala

text: CF Monterrey


title: Jesús Zavala

text: Meksiko


title: Koska sä eroot

text: ”Koska sä eroot” on Nikke Ankaran kappale hänen esikoisalbumiltaan "Nikke tulee kotiin". Kappale julkaistiin albumin kolmantena singlenä 29. toukokuuta 2015. Singlellä on mukana myös kappale ”Leima”.


title: Koska sä eroot

text: ”Koska sä eroot” oli Nikke Ankaran ensimmäinen musiikkijulkaisu sitten vuodenvaihteen 2014–2015 katoamisen jälkeisen ilmoituksen vetäytyä julkisuudesta ja lopettaa musiikin tekeminen.


title: Koska sä eroot

text: Kappaleen musiikkivideo julkaistiin Ankaran Vevo-kanavalla YouTubessa singlen julkaisupäivänä. Videon on ohjannut Jan-Erik Olin ja sillä näyttelevät muun muassa Venla Savikuja ja Mikko Kouki.


title: Olle Tandberg

text: Olof Peder ”Olle” Tandberg (12. lokakuuta 1918 Tukholma – 26. joulukuuta 1996 Nacka) oli ruotsalainen nyrkkeilijä, jonka amatööriura ajoittui 1930-luvulle ja ammattilaisura 1940-luvulle.


title: Olle Tandberg

text: Olle Tandberg osallistui 18-vuotiaana vuoden 1936 Berliinin olympialaisiin nyrkkeilyn raskaassa sarjassa. Hän eteni kolmannelle kierrokselle, jossa unkarilainen Ferenc Nagy voitti hänet pistein. Sen jälkeen Tandberg saavutti amatöörinä Euroopan mestaruuden vuosina 1937 ja 1939.


title: Olle Tandberg

text: Vuonna 1941 hän siirtyi ammattilaiseksi. Ensimmäisessä ottelussa tammikuussa 1941 hän kohtasi Göteborgissa saksalaisen Jakob Schönrathin ja voitti hänet teknisellä tyrmäyksellä. Maaliskuussa 1941 uusintaottelu käytiin Berliinissä, ja Tandberg voitti Schönrathin tällä kertaa pistein. Seuraavissa otteluissa vastaan tulivat Italian Luigi Musina Göteborgissa Tandbergin saavuttaessa pistevoiton, Stuttgartissa Saksan huippunyrkkeilijä Arno Kölblin ottelun päättyessä ratkaisemattomaan ja Berliinissä edelleen Saksan Walter Neusel, jolle Tandberg koki ensimmäisen ammattilaistappion. Heinäkuussa 1942 Tandberg koki toisen tappion otellessaan Italian Musinaa vastaan Roomassa. Huolimatta tappioistaan Tandberg pääsi 30. toukokuuta 1943 käytyyn EM-titteliotteluun belgialaista Karel Sysiä vastaan, jonka Tandberg voitti pistein 15-eräisessä ottelussa Tukholman Råsundan jalkapallostadionilla yli 40 000 katsojan edessä. Raskaansarjan ammattilaisten EM-arvo oli jäänyt avoimeksi, kun Saksan Max Schmeling ei pystynyt enää puolustamaan heinäkuussa 1939 voittamaansa titteliä osallistuttuaan käynnistyneeseen maailmansotaan ja loukattuaan itseään sodan aikana. Puoli vuotta myöhemmin marraskuussa 1943 otellussa EM-uusintakamppailussa Brysselissä Sys vei voiton pistein ja sai näin Euroopan mestaruuden takaisin. Tämä oli Tandbergin viimeinen sota-ajan kamppailu.


title: Olle Tandberg

text: Kesäkuussa 1946 Tandberg otteli englantilaista Jack Londonia vastaan saavuttaen pistevoiton. Ruotsalaista John Nilssonia vastaan hän otteli syksyllä 1946 Ruotsin raskaansarjan ammattilaistittelistä. Helmikuussa 1947 vastaan asettui Göteborgissa kolmatta kertaa vastaan italialainen Luigi Musina, jota vastaan hän saavutti pistevoiton. Huhtikuussa 1947 Randberg otti nopean tyrmäysvoiton entisestä Euroopan mestarista Itävallan Heinz Lazekista. Kesällä ja syksyllä 1947 vastaan tulivat Tukholmassa amerikkalaiset Joe Baksi ja Aaron Wilson, joista molemmista tuli voitot, vaikka amerikkalaiset olivat maailmanlistalla edellä Tandbergia. Tammikuussa 1948 Olle Tandberg otteli ensimmäisen kerran Yhdysvalloissa, New Yorkin Madison Square Gardenissa. Vastassa oli amerikanitalialainen Joey Maxim, josta tuli myöhemmin alemman raskaansarjan maailmanmestari. Tandbergia nopeampana Maxim otti pistevoiton 10-eräisessä ottelussa.


title: Olle Tandberg

text: Tandberg otteli viimeisen ammattilaisottelunsa 14. elokuuta 1949 Tukholmassa Råsundan jalkapallostadionilla 43 000 katsojan edessä amerikkalaista Jersey Joe Walcottia vastaan, joka voitti Tandbergin teknisellä tyrmäyksellä ottelun 5. erässä. Walcottista tuli myöhemmin vuonna 1951 ammattilaisten raskaansarjan maailmanmestari. Mahdollinen voitto olisi saattanut viedä Tandbergin MM-otteluun silloista raskaansarjan maailmanmestari Joe Louisia vastaan.


title: Olle Tandberg

text: Walcott-tappion jälkeen Tandberg päätti nyrkkeilyuransa. Ammattilaisena Olle Tandberg otteli kaikkiaan 30 kertaa, joista hän voitti 23, koki tappion kuusi kertaa ja yksi ottelu päättyi ratkaisemattomaan.


title: Olle Tandberg

text: Tandberg oli edesauttamassa Ruotsin seuraavan raskaansarjan tähden Ingemar Johanssonin uralla, kun hän syksyllä 1952 kiersi kisaamassa näytösotteluita ammattilaiseksi siirtyneen Ingon kanssa eri puolilla Ruotsia.


title: Lullaby and the Ceaseless Roar

text:
Lullaby and... The Ceaseless Roar on englantilaisen rocklaulajan Robert Plantin kymmenes sooloalbumi. Hänen taustayhtyeensä The Sensational Space Shifters esiintyy siinä ensimmäistä kertaa, vaikka yhtyeen nimeä ei mainita levyn etukannessa. Se julkaistiin 8. syyskuuta 2014 Nonesuch/Warner Bros. Records –levy-yhtiön kautta.
"Lullaby and... The Ceaseless Roar" sai hyvän vastaanoton. Arvosteluja keräävä sivusto Metacritic keräsi albumille keskiarvon 81/100 perustuen 24 arvosteluun.


title: Kuvaohjelma kuvataiteessa

text: Kuvaohjelma liittää teoksia eri aiheista toisiinsa kuvataiteessa eheäksi kokonaisuudeksi tietyn teeman ympärille. Kuvaohjelmia on varsinkin monumentaalimaalauksessa ja kuvanveistossa. Kuvaohjelma suunnitteluun voivat vaikuttaa esimerkiksi tilaaja, libretisti tai taiteilija.


title: Kuvaohjelma kuvataiteessa

text: Esimerkiksi Turun akatemian juhlasalin koristeluksi akatemian konsistori suunnitteli kuusi aihetta, jotka liittyivät valistukseen ja tieteiden edistykseen Suomessa. Suomen sota lykkäsi suunnitelman toteutusta, mutta sen toteutti vuosina 1813–1816 Erik Cainberg.


title: Kuvaohjelma kuvataiteessa

text: Raahen museossa olevista veistoksista osa kuului Raahen vanhan kirkon kuvaohjelmaan, joka kattoi ihmiskunnan kristillisen historian Aatamin ja Eevan alkusynnistä viimeiseen tuomiopäivään ja pasuunain soittoon. Ihmissuvun tarina päättyy ylösnousemukseen ja armon saaneilla jumalykseyteen eli Jumalan tykö Taivaaseen. Apostolit ja evankelistat alttarin lähellä kuuluttavat Jumalan armosanomaa.


title: Camilo Vargas

text: Camilo "Andrés" Vargas Gil (s. 9. maaliskuuta 1989) on kolumbialainen jalkapalloilija, pelipaikaltaan maalivahti. Hänen nykyinen seurajoukkue on Atletico Nacional. Hän on Kolumbian jalkapallomaajoukkueen kolmosmaalivahti.


title: Dirch Passer

text: Dirch Hartvig Passer (18. toukokuuta 1926 Kööpenhamina – 3. syyskuuta 1980 Kööpenhamina) oli tanskalainen koomikko, näyttelijä ja elokuvakäsikirjoittaja. Hän esiintyi ennen kaikkea teattereissa revyyartistina. Hän aloitti uransa 1940-luvun lopulla ja esiintyi 1950- ja 1960-luvun vaihteessa myös Kjeld Petersenin kanssa nimellä "Kellerdirk Bros". Revyykoomikkona hän tuli tunnetuksi nopeasta tempostaan ja täydellisestä ajoituksestaan.


title: Dirch Passer

text: Passer näytteli myös yli sadassa tanskalaisessa ja ruotsalaisessa komediaelokuvassa 1950-luvulta 1970-luvun alkuun. Suomessa hänen tunnetuimmaksi elokuvakseen nousi Gabriel Axelin ohjaama seksikomedia "Pukki paratiisissa", joka oli Helsingin Maximin ohjelmistossa peräti 53 viikkoa vuosina 1963–1964.


title: Dirch Passer

text: Passerin ainoa vakava teatterirooli oli kehitysvammaisena Lennynä John Steinbeckin näytelmässä "Hiiriä ja ihmisiä" vuonna 1961. Yleisö kuitenkin alkoi nauraa heti kun Passer astui lavalle, ja näytelmää esitettiin vain 11 kertaa.


title: Dirch Passer

text: Myös Dirch Passerin sisaret Kirsten ja Marchen Passer olivat näyttelijöitä.


title: Dirch Passer

text: Vuonna 2011 tuli ensi-iltaan Martin Zandvlietin ohjaama elämäkertaelokuva "Dirch – hauska mies" ().


title: Dirch Passer

text: Suomessa esitettyjä Dirch Passerin elokuvia Elonet-tietokannasta:


title: Google I/O

text: Google I/O on Googlen vuosittainen kehittäjätapaaminen, joka järjestettiin ensimmäisen kerran vuonna 2008. Tapahtumassa esitellään Googlen uusia tuotteita.


title: Google I/O

text: I/O 2015 -tapahtumassa Google esitteli Android M -käyttöjärjestelmän, Android Pay -maksujärjestelmän, Google Photosin, Nexus 9 -tabletin, Google Carboardin ja Android-pohjaisen IoT-laitteiden käyttöjärjestelmä Brillon. Lisäksi se esitteli monia pienempiä uudistuksia ja parannuksia jo olemassa oleviin tuotteisiin, kuten Google Mapsin offline-kartat.


title: Google I/O

text: I/O 2016 -tapahtuma pidettiin 17.–19. toukokuuta. Siellä esiteltiin Google Allo, Google Assistant, Google Duo, Firebase ja Google Home. Google esitteli myös käyttöjärjestelmiensä uusia versioita: Android Nougatin ja Android Wear 2.0:n.


title: Alex Gansa

text: Alex Gansa on yhdysvaltalainen käsikirjoittaja ja tuottaja, joka tunnetaan parhaiten draamasarjan "Isänmaan puolesta" (2011–) luojana. Lisäksi Gansa on työskennellyt muun muassa sarjoissa "Salaiset kansiot" (1993–2002) ja "24" (2001–2010). Hän työskentelee usein työparinsa Howard Gordonin kanssa.


title: Pohjanmaa

text: Pohjanmaa voi tarkoittaa seuraavia:


title: Agent Hugo: Lemoon Twist

text: Agent Hugo: Lemoon Twist on Beyond Reality Gamesin ja Coyote Developmentsin kehittämä tasohyppelypeli. Pelin on julkaissut NDS Denmark PlayStation 2:lle ja Windowsille vuonna sekä Wiille vuonna .


title: Nyrkkeilyn Euroopan-mestaruuskilpailut 1939

text: Vuoden 1939 nyrkkeilyn Euroopan-mestaruuskilpailut järjestettiin 18. – 22. huhtikuuta 1939 Dublinissa. Nämä järjestyksessään 6. kisat oteltiin kahdeksassa painoluokassa ja niihin osallistui 71 nyrkkeilijää 12 maasta.


title: Jacques Lipchitz

text: Jacques Lipchitz (oik. "Chaim Jacob Lipschitz", 22. elokuuta 1891 Druskininkai, Liettua – 26. toukokuuta 1973 Capri, Italia) oli liettualaissyntyinen kubistinen kuvanveistäjä, joka asui ja työskenteli ensin Pariisissa, kunnes pakeni 1941 saksalaismiehittäjiä juutalaisen syntyperänsä vuoksi Yhdysvaltoihin. Siellä hän asettui New Yorkin osavaltion Hastings-on-Hudsoniin.


title: Jacques Lipchitz

text: Lipchitz syntyi liettuanjuutalaisen rakennusurakoitsijan poikana Venäjällä, johon Liettua silloin kuului. Hän opiskeli ensin isänsä toiveesta insinööriksi mutta muutti äitinsä avustuksella vuonna 1909 Pariisiin, jossa opiskeli École des Beaux-Arts- ja Académie Julian -taideoppilaitoksissa. Pariisissa hänen tuttavapiiriinsä kuuluivat Juan Gris, Pablo Picasso ja Amedeo Modigliani.


title: Jacques Lipchitz

text: Ystäviensä ja ajan hengen vaikutuksesta Lipchitz suuntautui kuvanveistossaan aluksi kubismiin ja piti ensimmäisen näyttelynsä 1920. Pian hän eteni kubismista kohti persoonallisempaa tyyliä, kevyempiä muotoja ja tunnepitoistempaa ilmaisua. Myöhemmin häntä alkoi kiinnostaa surrealismi ja muun muassa uudelleensyntymiseen liittyvät mysteerit.


title: Jacques Lipchitz

text: Vuonna 1949, asuessaan jo Yhdysvalloissa, Lipchitz oli yksi 250 kuvanveistäjästä, jonka töitä oli näytteillä Philadelphian taidemuseon kansainvälisessä veistosnäyttelyssä. Vuonna 1954 Lipchitzin takautuva näyttely oli esillä New Yorkin Modernin taiteen museossa sekä Minneapolisissa ja Ohion Clevelandissä.


title: Jacques Lipchitz

text: Vuodesta 1963 Lipchitz vietti osan vuodesta työskennellen Italian Pietrasantassa, jossa hän ystävystyi intersukupuoliseksi itsensä kokeneen kuvanveistäjä Fiore de Henriquezin (1921–2004) kanssa. Lipchitz kuoli 1973 Caprin saarella ja haudattiin Jerusalemiin.


title: Luigi Musina

text: Luigi Musina (17. huhtikuuta 1914 Gorizia – 10. helmikuuta 1990 Cormons) oli italialainen nyrkkeilijä. Hän oli sekä amatööriuransa aikana kaksinkertainen Euroopan mestari ja sen jälkeen ammattilaisnyrkkeilyn Euroopan mestari. Hänen amatööriuransa oli 1930-luvulla ja ammattilaisuransa 1940-luvulla.


title: Luigi Musina

text: Luigi Musina saavutti amatöörinä Euroopan mestaruuden vuosina 1937 ja 1939. Molemmilla kerroilla loppuotteluvastustaja oli Puolan Franciszek Szymura.


title: Luigi Musina

text: Ensimmäisen ammattilaisottelunsa Musina kävi huhtikuussa 1940. Hän saavutti huhtikuussa 1942 Euroopan mestaruuden voitettuaan Saksan Richard Vogtin. Musina piti EM-arvoaan vuoteen 1947. Musina nyrkkeili uransa loppuvaiheessa entistä raskan sarjan italialaismestaria Primo Carneraa vastaan. Carnera oli sodan jälkeen voittanut kaksi ottelua, mutta kaksi häviötä Musinaa vastaan päättivät Carneran uran keväällä 1946. Viimeisen ammattilaisottelunsa Musina nyrkkeili kesällä 1947. Viimeisiä vastustajia oli Ruotsin Olle Tandberg, jota vastaan Musina otteli kaikkiaan kolme kertaa ammattilaisurallaan.


title: Luigi Musina

text: Kaikkiaan Musinan ammattilaisuralla kertyi 52 ottelua, joista 38 voittoa ja yhdeksän tappiota sekä viisi ratkaisematonta.


title: Retrohelmet

text: Retrohelmet on touko–syyskuussa 2015 MTV3-kanavalla esitetty ohjelma, jossa esitettiin MTV:n arkistoista digitoituja musiikkivideoita, joita on esitetty alun perin ohjelmissa kuten "Levyraati", "Toivotaan toivotaan" sekä "Desibeli Appelsiini". Musiikkivideoiden lisäksi ohjelmassa haastateltiin videoilla esiintyviä artisteja ja kappaleiden tekijöitä. Ohjelmaa juonsi Tanja Huutonen, joka myös ohjasi, käsikirjoitti ja tuotti ohjelman.


title: Estadio Regional de Antofagasta

text: Estadio Regional de Antofagasta on jalkapallostadion, joka sijaitsee Antofagastan kaupungissa Chilessä. Stadion otettiin käyttöön vuonna 1964 ja sen nykyinen yleisökapasiteetti on 21 178.


title: Estadio Regional de Antofagasta

text: Stadion toimii yhtenä pelipaikkana vuoden 2015 Copa Américassa.


title: Herbert Runge

text: Herbert Runge (23. tammikuuta 1913, Elberfeld – 11. maaliskuuta 1996, Wuppertal) oli saksalainen nyrkkeilijä, jonka amatööriura ajoittui 1930-luvulle ja ammattilasiura 1940-luvulle.


title: Herbert Runge

text: Herbert Rungen nyrkkeilyura sai alkunsa kotiseudullaan Elberfeldessä (nykyisen Wuppertalin kaupungin osa kaupunkiliitosten jälkeen). Vuosina 1935–1943 hän saavutti kahdeksan raskaan sarjan Saksan mestaruutta.


title: Herbert Runge

text: Amatööriurallaan hän saavutti kolme Euroopan mestaruusmitalia eli hopeaa vuosina 1934 ja 1937 sekä pronssia 1939. Vuoden 1934 EM-kisoissa finaalivastustajana oli Suomen Gunnar Bärlund, jolle Runge koki pistetappion. Vuoden 1937 EM-kisojen finaalissa vastustaja oli Ruotsin Olle Tandberg, jolle tuli myös pistetappio. Vuoden 1939 EM-kisoissa Runge kohtasi jälleen Tandbergin, mutta nyt välierässä ja koki jälleen tappion. Suurin menestys Rungelle tuli Berliinin vuoden 1936 olympialaisissa, joissa hän voitti raskaan sarjan kultamitalin. Finaalissa hän voitti pistein Argentiinan Guillermo Lovellin.


title: Herbert Runge

text: Sodan jälkeen Runge jatkoi ammattilaisena vuodesta 1946 vuoteen 1949 asti. Hänen ammattilasiurastaan ei tullut enää menestyksekästä. Otteluita kertyi kaikkiaan 25, joissa tuli vain viisi voittoa, ratkaisemattomia kuusi ja tappioita kaikkiaan 14.


title: Herbert Runge

text: Uransa jälkeen Runge työskenteli lihamestarina kotiseudullaan Wuppertalissa. Runge nähtiin julkisuudessa Münchenin vuoden 1972 olympialaisten nyrkkeilytapahtumissa yleisön joukossa.


title: Herbert Runge

text: Tänä päivänä Rungen olympiavoiton yhteydessä saama tammi on istutettuna Wuppertalin urheilustadionin Stadion am Zoo:n alueella.


title: Vittorio Monti

text: Vittorio Monti (6. tammikuuta 1868 – 20. kesäkuuta 1922) oli italialainen säveltäjä, viulisti, mandolinisti ja kapellimestari. Hänen kuuluisin sävellyksensä on "Csárdás" noin vuodelta 1904. Lady Gaga kopioi kappaleen melodian sävellykseensä "Alejandro".


title: Johdanto ja Rondo capriccioso a-molli

text: Johdanto ja Rondo capriccioso a-molli ("Introduction et Rondo capriccioso en la mineur") opus 28 on Camille Saint-Saënsin sävellys vuodelta 1863 viululle ja orkesterille. Hän teki kappaleen viulisti Pablo de Sarasatelle. Viululla soitetaan virtuoosisia murtosointuja ja kromaattisia sävelkulkuja. Säveltäjä suunnitteli kappaleen alun perin kuuluvaksi ensimmäiseen viulukonserttoonsa.


title: Johdanto ja Rondo capriccioso a-molli

text: Skidmore College Orchestran esitys teoksesta Wikimedia Commonsissa, viulistin nimeä ei mainita:


title: Mustalaislauluja

text: Mustalaislauluja ("Zigeunerweisen", op. 20) on Pablo de Sarasaten sävellys viululle ja orkesterille vuodelta 1878. Kappale perustuu romanimusiikkiin ja csárdás-sävellystyyppiin. Se on säveltäjän kuuluisimpia töitä. Säveltäjä levytti sen itse vuonna 1904.


title: David Nutter

text: David Nutter on yhdysvaltalainen ohjaaja ja tuottaja. Hänet tunnetaan parhaiten pilottijaksojen ohjaajana. Lisäksi hän on ohjannut jaksoja muun muassa televisiosarjoissa "Salaiset kansiot", "Entourage" ja "Game of Thrones", josta hän voitti parhaan ohjauksen Emmyn vuonna 2015. Hän sai jaetun Emmy -palkinnon parhaasta ohjauksesta minisarjasta "Taistelutoverit".


title: Kolmen illan varietee (DVD)

text: Kolmen illan varietee on marraskuussa 2006 ilmestynyt Yön DVD. Se sisältää kolme edellisenä kesänä Raumanmeren juhannuksessa taltioitua yhtyeen konserttia, joiden materiaalista julkaistiin myös samanniminen albumi. Ekstroina DVD:llä on kolmiosainen Yö-dokumentti, yhtyeen ja fanien haastatteluja sekä Sami Hintsasen juontama Yö-historiikki.


title: Kolmen illan varietee (DVD)

text: Yö juhlisti Rauman Otanlahdella 25-vuotista uraansa soittamalla kolmena perättäisenä iltana kolme eri settia, joista kukin sisälsi eri vuosikymmenen kappaleita. Vierailijoina olivat yhtyeen entisistä jäsenistä Jussi Hakulinen sekä rumpali Frogley. Yleisöä paikalla oli jokaisena iltana noin 30 000. Yhtye harjoitteli keikkasettiään Ylöjärvellä sijaitsevalla Akun tehtaalla, jossa suunniteltiin etukäteen esimerkiksi kaikki efektit ja kamerakulmat.


title: Kolmen illan varietee (DVD)

text: Olli Lindholm on itse pitänyt konserteista onnistuneimpana keskimmäistä, joka sisältää 1990-luvun kappaleita. 1980-luvun settiä hän piti silloiselle kokoonpanolle vaikeana, koska sen materiaali ei ollut soittajille kovin tuttua. 2000-luvun setti puolestaan soitettiin Lindholmin mukaan liian aikaisin, jolloin efektit ja valoshow eivät valoisassa kesäillassa näkyneet parhaalla mahdollisella tavalla. Lisäksi yleisö alkoi olemaan usean päivän helteen ja juhlimisen uuvuttamaa.


title: Kolmen illan varietee (DVD)

text: Ensimmäisen DVD-levyn materiaali on myöhemmin julkaistu myös osana vuonna 2010 ilmestynyttä kokoelmaa "Sound Pack".


title: Kolmen illan varietee (DVD)

text: "Kolmen illan varietee" nousi heti ilmestyttyään Suomen virallisen DVD-listan kärkeen ja pysyi listaykkösenä neljän viikon ajan. Yhteensä DVD:lle kertyi 33 listaviikkoa, joista se oli kärjessä kymmenen viikon ajan. Kultalevymyynnin (5 000 kpl) DVD saavutti jo vajaan viikon kuluttua julkaisustaan ja yhteensä sitä on myyty yli 17 000 kappaletta eli platinalevyyn oikeuttava määrä. Se on Nightwishin "End of an Eran" jälkeen Suomen kaikkien aikojen toiseksi myydyin konsertti-DVD sekä kuudenneksi myydyin musiikki-DVD.


title: Kim Manners

text: Kim Manners (13. tammikuuta 1951 – 25. tammikuuta 2009) oli yhdysvaltalainen tuottaja ja ohjaaja, joka tunnetaan parhaiten televisiosarjoista "Salaiset kansiot" ja "Supernatural".


title: Kim Manners

text: Manners kuoli syöpään 25. tammikuuta 2009 Los Angelesissa.


title: EHC Winterthur

text: EHC Winterthur on sveitsiläinen jääkiekkoseura, joka on perustettu vuonna 1963. Se pelaa Sveitsin toiseksi korkeimmalla sarjatasolla National League B:ssa. Joukkue pelasi pitkään maan kolmanneksi korkeimmalla sarjatasolla, mutta kauden 2014-2015 jälkeen sen onnistui nousta toiseksi korkeimmalle sarjaportaalle.


Kiitos ja kunnia live – Hartwall Areena 10.12.2011 on maaliskuussa 2012 ilmestynyt Yön DVD, joka sisältää yhtyeen konsertin Helsingin Hartwall Areenalta 10. joulukuuta 2011. Kyseessä oli Yön 30-vuotisjuhlakiertueen huipentuma, josta tehty kooste esitettiin tammikuussa 2012 myös Yle TV2:lla.


title: Kiitos ja kunnia live – Hartwall Areena 10.12.2011

text: DVD nousi heti ilmestyttyään Suomen virallisen DVD-listan kärkeen ja pysyi listalla kaikkiaan 24 viikon ajan.


title: Yön diskografia

text: Tämä on luettelo Yön julkaisemista albumeista, singleistä ja DVD-levyistä. Yhtyeen tuotanto käsittää yhteensä 20 studioalbumia, viisi livealbumia, kymmenen kokoelma-albumia, 59 singleä sekä neljä DVD-julkaisua.


title: RN Folgore (1931)

text: RN Folgore () oli Italian kuninkaallisen laivaston toisessa maailmansodassa palvellut Folgore-luokan hävittäjä.


title: RN Folgore (1931)

text: Alus tilattiin Napolista OC Partenopeilta. Sen köli laskettiin 30. tammikuuta 1930 ja alus laskettiin vesille 26. huhtikuuta 1931. Alus liitettiin laivastoon 1. heinäkuuta 1932.


title: RN Folgore (1931)

text: Alus upotettiin 2. joulukuuta 1942.


title: RN Lampo (1931)

text: RN Lampo () oli Italian kuninkaallisen laivaston toisessa maailmansodassa palvellut Folgore-luokan hävittäjä.


title: RN Lampo (1931)

text: Alus tilattiin Napolista OC Partenopeilta. Sen köli laskettiin 30. tammikuuta 1930 ja alus laskettiin vesille 26. heinäkuuta 1931. Alus liitettiin laivastoon 13. elokuuta 1932.


title: RN Lampo (1931)

text: Alus upotettiin 16. huhtikuuta 1941.


title: RN Fulmine (1931)

text: RN Fulmine () oli Italian kuninkaallisen laivaston toisessa maailmansodassa palvellut Folgore-luokan hävittäjä.


title: RN Fulmine (1931)

text: Alus tilattiin CNQ Fiumelta. Sen köli laskettiin 1. lokakuuta 1929 ja alus laskettiin vesille 2. elokuuta 1931. Alus liitettiin laivastoon 14. syyskuuta 1932.


title: RN Fulmine (1931)

text: Alus upotettiin 9. marraskuuta 1941.


title: RN Baleno (1931)

text: RN Baleno () oli Italian kuninkaallisen laivaston toisessa maailmansodassa palvellut Folgore-luokan hävittäjä.


title: RN Baleno (1931)

text: Alus tilattiin CNQ Fiumelta. Sen köli laskettiin 1. lokakuuta 1929 ja alus laskettiin vesille 22. maaliskuuta 1931. Alus liitettiin laivastoon 15. kesäkuuta 1932.


title: RN Baleno (1931)

text: Alus upotettiin 17. huhtikuuta 1941.


title: Tolpuddlen marttyyrit

text: Tolpuddlen marttyyrit olivat kuusi brittiläistä maatyöläistä Dorsetin Tolpuddlessa, jotka vuonna 1834 muodostivat ammattiyhdistyksen "Friendly Society of Agricultural Labourers" paremman palkan ja parempien työolojen ajamiseksi. Heidän johtajanaan toimi George Loveless (1797–1874). Heidät tuomittiin lähtemään seitsemäksi vuodeksi rangaistussiirtolaan Australian New South Walesiin, mutta yleisön painostuksesta heidät vapautettiin 1836 yli 800 000 nimeä sisältäneen kansalaisadressin vaikutuksesta.


title: Tolpuddlen marttyyrit

text: Tolpuddlen kylässä on marttyyreista kertova museo ja siellä järjestetään aiheeseen liittyvä festivaali vuosittain heinäkuussa. Tolpuddlen marttyyreista on tullut merkittävä osa Britannian ammattiyhdistysliikkeen historiallista perinnettä.


title: Hidradenitis suppurativa

text: Hidradenitis suppurativa on sairaus, jota kutsutaan myös nimellä hidradeniitti (märkivä hikirauhastulehdus) tai taiveakne. Hidradenitis suppurativa on krooninen, tulehduksellinen ihosairaus, joka johtuu immuunijärjestelmän häiriöstä. Sitä sairastaa arviolta noin 1 prosentti eurooppalaisesta väestöstä.


title: Hidradenitis suppurativa

text: Hidradenitis suppurativa oireilee tavallisesti toistuvina tulehduksina paikoissa, joissa on runsaasti hikirauhasia, kuten kainaloiden ja nivusten ympärillä sekä paikoissa, joissa iho hankaa yhteen, kuten rintojen alla, pakaroissa ja sisäreisissä. Vaikeammalle tautimuodolle on tyypillistä kivuliaat märkäpesäkkeet ja niitä yhdistävät ihonalaiset ontelot, joista saattaa erittyä pahanhajuista nestettä.


title: Hidradenitis suppurativa

text: Sairauden tarkkaa syytä ei tunneta, mutta tutkimustulokset osoittavat, että karvatupen immunologiset tai rakenteelliset poikkeavuudet saattavat vaikuttaa taudin kehittymiseen. Hidradenitis suppurativa ei tartu eikä se ole infektion aiheuttama. Se ei myöskään liity huonoon hygieniaan, mikä on yleinen väärinkäsitys.


title: Hidradenitis suppurativa

text: Tutkimustulosten mukaan hidradenitis suppurativan aiheuttamat paiseet johtuvat karvatuppien tukkeutumisesta muun muassa kainaloiden ja nivusten alueella sekä ympäröivän kudoksen kroonisesta tulehduksesta. Taudin yleisimmät riskitekijät ovat ylipaino ja tupakointi. Näiden riskitekijöiden ja taudin vaikeusasteen välillä näyttäisi olevan yhteys.


title: Hidradenitis suppurativa

text: Hidradenitis suppurativa puhkeaa yleensä nuorilla aikuisilla ja noin 30 prosentilla tautia esiintyy myös suvussa. Naiset sairastuvat noin kolme kertaa todennäköisemmin kuin miehet. Naisilla tauti aktivoituu usein kuukautisten yhteydessä. Suurimmalla osalla potilaita hidradenitis suppurativa oireilee jaksoittaisesti ja taudin aktiivisessa vaiheessa tyypillisimmät oireet ovat kipu ja vuotavat paiseet. On myös viitteitä siitä, että joillakin hidradenitis suppurativaa sairastavilla tauti on etenevä, jolloin oireet ajan myötä lisääntyvät tai yleistyvät.


title: Hidradenitis suppurativa

text:
Hidradenitis suppurativa alkaa tavallisesti vähitellen aiheuttaen kutinaa ja punoitusta ja mahdollisesti myös liikahikoilua. Tämän jälkeen ilmestyy usein yksi tai muutama punoittava pinnallinen, pieneltä paiseelta vaikuttava kivulias kyhmy. Kyhmy kasvaa ja saattaa märkiä. Useat kyhmyt voivat muodostaa yhtenäisen ihonalaisen märkäontelon, jossa on yksi tai useampia aukkoja.
Lievissä tapauksissa hidradenitis suppurativa aiheuttaa yksittäisiä paiseita, kivuliaita kyhmyjä ja märkää erittäviä pesäkkeitä kainaloissa, nivusissa, rintojen alla, pakaroissa tai sisäreisissä. Kyhmyt ovat usein aluksi kiinteitä ja herneenkokoisia ja usein sairautta saatetaan virheellisesti luulla akneksi.


title: Hidradenitis suppurativa

text: Keskivaikeissa tapauksissa hidradenitis suppurativa aiheuttaa uusiutuvia paiseita useilla alueilla. Tauti voi myös aiheuttaa arpimuodostusta, jos se on oireillut pitkäaikaisesti tai toistuvasti samassa kohdassa.


title: Hidradenitis suppurativa

text: Vaikeissa tapauksissa hidradenitis suppurativa aiheuttaa laajalle alueelle levinneitä paiseita ja märkäpesäkkeitä, jotka voivat olla kivuliaita ja kehittyä syviksi nestettä kerääviksi ihon alla yhdistyviksi märkäonteloiksi. Kyseiset ihoalueet voivat puhjetessaan erittää epämiellyttävän hajuista märkää.


title: Hidradenitis suppurativa

text: Samanaikaisesti hidradenitis suppurativan kanssa esiintyy usein myös muita sairauksia, niin sanottuja liitännäissairauksia. Näitä voivat olla muun muassa masennus, akne, metabolinen oireyhtymä, Crohnin tauti, spondylartropatiat, pyoderma gangrenosum ja okasolusyöpä.


title: Hidradenitis suppurativa

text: Taudin aiheuttamat paiseet voivat uusiutua ja muuttua pahemmiksi ajan myötä. Siksi on tärkeää, että tauti diagnosoidaan ja asianmukainen hoito aloitetaan mahdollisimman varhain. Oireista kannattaa kertoa ihotautilääkärille, joka pystyy tekemään tarkan diagnoosin.


title: Hidradenitis suppurativa

text: Tällä hetkellä ei ole lääkettä, jolla olisi virallinen, viranomaisten myöntämä ja tutkimusnäyttöön perustuva käyttöaihe hidradenitis suppurativan hoitoon. Tämän sairauden hoidossa käytetään kuitenkin erilaisia antibiootti-valmisteita. Naiset voivat joskus hyötyä mieshormonien vastavaikuttavasta (antiandrogeenisesta) ehkäisyvalmisteesta. Kookkaimmat paiseet pyritään avaamaan kirurgisesti. Paiseisiin voidaan myös ruiskuttaa kortisonia (esim. triamsinolonia) tulehduksen rauhoittamiseksi.


title: Hidradenitis suppurativa

text: Vaikeammissa tapauksissa käytettäviä hoitoja ovat muun muassa rifampisiini- klindamysiini –antibioottiyhdistelmähoito, dapsoni, asitretiini, suun kautta otettava kortisoni sekä siklosporiini. Valikoiduissa tapauksissa koko märkivä alue voidaan avata ja/tai poistaa kirurgisesti . Lääkkeellisen hoidon ja kirurgian yhdistelmä on vaihtoehto laajasti levinneelle taudille.


title: Hidradenitis suppurativa

text: Lääkkeellisen hoidon tavoitteena on oireiden lievitys. Kirurginen hoito rauhoittaa parhaimmillaan taudin pysyvästi leikkauskohdasta, mutta oireet voivat palata leikkausalueen ulkopuolelle. Krooniseen sairauteen voi liittyä masennusta, jonka hoito on myös huomioitava.


title: RN Dardo (1930)

text: RN Dardo () oli Italian kuninkaallisen laivaston toisessa maailmansodassa palvellut Freccia-luokan hävittäjä.


title: RN Dardo (1930)

text: Alus tilattiin Sestri Ponentesta Cantieri navali Oderolta. Sen köli laskettiin 23. tammikuuta 1929 ja alus laskettiin vesille 6. syyskuuta 1930. Alus liitettiin laivastoon 25. tammikuuta 1932.


title: RN Dardo (1930)

text: Saksa valtasi aluksen syyskuussa 1943 liittäen sen laivastoonsa nimellä "TA31".


title: RN Strale (1931)

text: RN Strale () oli Italian kuninkaallisen laivaston toisessa maailmansodassa palvellut Freccia-luokan hävittäjä.


title: RN Strale (1931)

text: Alus tilattiin Sestri Ponentesta Cantieri navali Oderolta. Sen köli laskettiin 20. helmikuuta 1929 ja alus laskettiin vesille 26. maaliskuuta 1931. Alus liitettiin laivastoon 6. helmikuuta 1932.


title: RN Strale (1931)

text: Alus upotti "Balenon" avustamana törmäämällä Britannian kuninkaallisen laivaston sukellusveneen "HMS Odinin" 14. kesäkuuta 1940. Alus ajautui Cape Bonin lähistöllä matalikolle 21. kesäkuuta 1942 ja sen lopullisesti tuhosi "HMS Turbulent" torpedoimalla.


title: RN Freccia (1930)

text: RN Freccia () oli Italian kuninkaallisen laivaston toisessa maailmansodassa palvellut Freccia-luokan hävittäjä.


title: RN Freccia (1930)

text: Alus tilattiin Riva Trigososta Cantieri del Tirrenolta. Sen köli laskettiin 20. helmikuuta 1929 ja alus laskettiin vesille 3. elokuuta 1930. Alus liitettiin laivastoon 21. lokakuuta 1931.


title: RN Freccia (1930)

text: Alus upotettiin 8. elokuuta 1943.


title: RN Saetta (1932)

text: RN Saetta () oli Italian kuninkaallisen laivaston toisessa maailmansodassa palvellut Freccia-luokan hävittäjä.


title: RN Saetta (1932)

text: Alus tilattiin Riva Trigososta Cantieri del Tirrenolta. Sen köli laskettiin 27. toukokuuta 1929 ja alus laskettiin vesille 17. tammikuuta 1932. Alus liitettiin laivastoon vielä samana vuonna 10. toukokuuta.


title: RN Saetta (1932)

text: Alus upotettiin 3. helmikuuta 1943.


title: Alberto Nepoti

text: Alberto Nepoti (25. lokakuuta 1876 Torino – 8. kesäkuuta 1937 Torino) oli italialainen elokuvanäyttelijä.


title: Alberto Nepoti

text: Nepotin elokuvaura alkoi vuonna 1909 Film d’Arte Italiana -yhtiön näyttelijänä. Hänen läpimurtonsa tapahtui Maria Jacobinin rinnalla Savoia Filmin tuottamissa ja Nino Oxilian ohjaamissa elokuvissa "Il cadavere vivente" (1913) ja "Il focolare domestico" (1914). Kilparakastajan rooleihin erikoistuneen Nepotin suurimpia menestyksiä olivat Pina Menichellin kanssa tehdyt melodraamat "Tigre reale" (1916) ja "La trilogia di Dorina" (1917). Näyttelijän ura jatkui 1930-luvun alkuun saakka. Hän myös ohjasi muutamia elokuvia.


title: Imatralainen

text: Imatralainen on Imatran seudulla kahdesti viikossa ilmestyvä kaupunkilehti, jonka kustantajana toimii Etelä-Suomen Media.


title: Imatralainen

text: "Imatralainen" on perustettu vuonna 1996. Syksyllä 2008 Suomen Lehtiyhtymä -konserni (nykyinen Etelä-Suomen Media) osti lehden samaan aikaan "Kaakkois-Suomen Sanomien" (nykyinen "Lappeenrannan Uutiset") kanssa ja muodosti lehdille yhteisen organisaation.


title: Imatralainen

text: "Imatralaisen" sisarlehti on Lappeenrannan seutukunnalla ilmestyvä "Lappeenrannan Uutiset". Lehdet ovat toistensa osapainoslehtiä, eli niiden alkupään sivut ovat vaihtuvia ja kaupunkikohtaisia, peräpään sivut yhteisiä ja maakunnallisia. Lehtien yhteenlaskettu jakelulevikki on keskiviikkoisin 67 500 ja viikonvaihteessa 65 500 kappaletta. "Imatralaisen" jakelulevikki peittää Imatran, Rautjärven sekä Ruokolahden. "Lappeenrannan Uutisten" jakelulevikki kattaa koko Lappeenrannan, Lemin ja Taipalsaaren. Luumäellä ja Savitaipaleella lehti jaetaan noutopisteisiin. Molemmat lehdet ovat Sanomalehtien liiton jäseniä ja sitoutuneet noudattamaan Julkisen sanan neuvoston ohjeita.


title: Imatralainen

text: "Imatralainen" uudistui tammikuussa 2013 tabloidiformaattiin, ja vuoden 2014 tammikuussa lehden ilmestymiskerrat kaksinkertaistuivat siten, että keskiviikon lisäksi alkoi ilmestyä myös viikonvaihdenumero. Sisarlehti "Lappeenrannan Uutiset" on tehnyt samat toimenpiteet.


title: Imatralainen

text: Lehden päätoimittajana on joulukuusta 2015 lähtien toiminut Janne Koivisto. Häntä edelsi Karri Kannala.


title: Himno de Riego

text: Himno de Riego on vuonna 1820 sävelletty Espanjan ensimmäisen ja toisen tasavallan kansallislaulu. Sen sävelsi José Melchor Gomis ja sanoitti Evaristo San Miguel.


title: Himno de Riego

text: Serenos y alegres, valientes y osados,


title: Himno de Riego

text: Cantemos, soldados, el himno a la lid.


title: Himno de Riego

text: De nuestros acentos el orbe se admire


title: Himno de Riego

text: Y en nosotros mire los hijos del Cid.


title: Himno de Riego

text:
Soldados, la patria nos llama a la lid.
Juremos por ella vencer o morir.
El mundo vio nunca, más noble osadía,


title: Himno de Riego

text: Ni vio nunca un día más grande el valor,


title: Himno de Riego

text: Que aquel, inflamados, nos vimos del fuego,


title: Himno de Riego

text: Excitar a Riego de Patria el amor.


title: Himno de Riego

text:
Soldados, la patria nos llama a la lid.
Juremos por ella vencer o morir.
La trompa guerrera sus ecos al viento,


title: Himno de Riego

text: Horror al sediento, ya ruge el cañón.


title: Himno de Riego

text: A Marte sañudo la audacia provoca


title: Himno de Riego

text: Y el ingenio invoca de nuestra nación.


title: Himno de Riego

text:
Soldados, la patria nos llama a la lid.
Juremos por ella vencer o morir.
Laulusta on tehty myös satiirinen versio:


title: Himno de Riego

text:
Si los curas y frailes supieran,
la paliza que les van a dar,
subirían al coro cantando:


title: Himno de Riego

text: "¡Libertad, libertad, libertad!"


title: Himno de Riego

text:
Si los Reyes de España supieran
lo poco que van a durar,
a la calle saldrían gritando:


title: Himno de Riego

text:
La Reina vol corona?
Corona li darem...
que vingui a Barcelona


title: Himno de Riego

text: I el coll li tallarem!


title: Himno de Riego

text:
Un hombre estaba cagando,
y no tenía papel,
pasó el Rey Alfonso XIII


title: Himno de Riego

text: ¡Y se limpió el culo con él!


title: Himno de Riego

text: Laulun kolmas säkeistö on katalaania.


title: Lappeenrannan Uutiset (kaupunkilehti)

text: Lappeenrannan Uutiset on Lappeenrannan seudulla kahdesti viikossa ilmestyvä kaupunkilehti, jonka kustantajana toimii Etelä-Suomen Media.


title: Lappeenrannan Uutiset (kaupunkilehti)

text: "Lappeenrannan Uutiset" alkoi ilmestyä nykyisellä nimellään tammikuussa 2009. Tätä ennen lehti tunnettiin "Kaakkois-Suomen Sanomina", joka perustettiin vuonna 1994. Suomen Lehtiyhtymä -konsernin (nykyisen Etelä-Suomen Median) ostettua lehden syksyllä 2008 käynnistettiin uudistustyö, joka johti "Lappeenrannan Uutisten" syntymiseen. Jo vuosina 1885–1898 Lappeenrannassa ilmestyi "Lappeenrannan Uutiset" -niminen sanomalehti, mutta sillä ei ole yhteyttä nykyisen lehden kustannusliiketoimintaan.


title: Lappeenrannan Uutiset (kaupunkilehti)

text: "Lappeenrannan Uutisten" sisarlehti on Imatran seutukunnalla ilmestyvä "Imatralainen". Lehdet ovat toistensa osapainoslehtiä, eli niiden alkupään sivut ovat vaihtuvia ja kaupunkikohtaisia, peräpään sivut yhteisiä ja maakunnallisia. Lehtien yhteenlaskettu jakelulevikki on keskiviikkoisin 67 500 ja viikonvaihteessa 65 500 kappaletta. "Lappeenrannan Uutisten" jakelulevikki kattaa koko Lappeenrannan, Lemin ja Taipalsaaren. Luumäellä ja Savitaipaleella lehti jaetaan noutopisteisiin. "Imatralaisen" jakelulevikki peittää Imatran, Rautjärven sekä Ruokolahden. Molemmat lehdet ovat Sanomalehtien liiton jäseniä ja sitoutuneet noudattamaan Julkisen sanan neuvoston ohjeita.


title: Lappeenrannan Uutiset (kaupunkilehti)

text: "Lappeenrannan Uutiset" uudistui tammikuussa 2013 tabloidiformaattiin, ja vuoden 2014 tammikuussa lehden ilmestymiskerrat kaksinkertaistuivat siten, että keskiviikon lisäksi alkoi ilmestyä myös viikonvaihdenumero. Sisarlehti "Imatralainen" on tehnyt samat toimenpiteet.


title: Lappeenrannan Uutiset (kaupunkilehti)


title: Stille-kytkentä

text: Stille-kytkentä tai Migita-Kosugi-Stille-kytkentä on palladiumin katalysoima kytkentäreaktio, jossa aryyli- tai alkenyylitinayhdiste reagoi aromaattisen tai vinyylisen halogenidin tai triflaatin kanssa muodostaen kytkeytyneen tuotteen. Stille-kytkentä on hyvin tehokas ja usein käytetty menetelmä hiilten välisten sidosten muodostamiseen orgaanisissa synteeseissä. Reaktio on nimetty löytäjänsä John Stillen mukaan ja Stille raportoi reaktion ensimmäisen kerran vuonna 1978.


title: Stille-kytkentä

text: Ensimmäiset orgaanisten tinayhdisteiden ja aromaattisten elektrofiilien väliset palladiumkompleksien katalysoimat reaktiot raportoi Colin Eaborn ryhmineen vuonna 1976. Vuonna 1977 japanilaiset Toshihiko Migita, Masanori Kosugi ja Yutaka Shimizu raportoivat aromaattisen halidin ja allyylistannaanin palladiumkatalysoidun kytkentäreaktion. Jälleen vuotta myöhemmin Stille julkaisi reaktionsa, jossa aromaattinen triflaatti reagoi aryyli- tai alkenyylistannaanin kanssa muodostaen kytkentätuotteen.


title: Stille-kytkentä

text: Stille-kytkentä sietää hyvin erilaisia funktionaalisia ryhmiä molekyyleissä niiden reagoimatta reaktio-olosuhteissa. Elektrofiilinä käytetään tyypillisesti aromaattisia tai vinyylisiä elektrofiilejä erityisesti aryylihalideja tai -triflaatteja. Organoreagenssina on tyypillisimmin yhdiste, jossa tina on sitoutunut sp-hybridisoituneeseen hiiliatomiin, esimerkiksi aryyli- tai allyylistannaanit, mutta myös bentsyyli- ja vinyylistannaanit voivat reagoida Stille-kytkennällä. Katalyyttinä käytetään usein tetrakis(trifenyylifosfiini)palladium(0):a. Reaktion katalyyttisen syklin ensimmäinen vaihe on hapettava additio, jossa palladiumkatalyytti muodostaa organopalladiumkompleksin aromaattisen tai vinyylisen halogenidin tai triflaatin kanssa. Seuraavassa vaiheessa tapahtuu transmetallaatio, jossa palladium vaihtaa triflaatti- tai halogenidiryhmän stannaanin aryyli- tai alkenyyliryhmään. Tämä on reaktion mekanismin hitain vaihe eli niin kutsuttu reaktionopeutta rajoittava vaihe. Viimeisessä vaiheessa tapahtuu pelkistävä eliminaatio, jolloin kytkentätuote irtoaa palladiumista ja katalyytti regeneroituu.


title: Stille-kytkentä

text: Stille-kytkennöissä käytetään organotinareagensseja, joiden hyvänä puolena on niiden stabiilius ilmaa ja kosteutta vastaan. Reaktio voidaan suorittaa jopa vesiliuoksessa. Huonona puolena on kuitenkin organotinayhdisteiden myrkyllisyys ja reaktiossa sivutuotteina muodostuvien tinahalogenidijohdannaisten myrkyllisyys, minkä vuoksi reaktion käyttö suuressa mittakaavassa on suhteellisen vähäistä. Reaktiota on kuitenkin käytetty useiden rakenteeltaan monimutkaisten luonnonaineiden laboratoriomittakaavan synteeseissä hyvillä saannoilla.


title: Segundo de Chomón

text: Segundo de Chomón (17. lokakuuta 1871 Teruel – 2. toukokuuta 1929 Pariisi) oli Ranskassa, Espanjassa ja Italiassa vaikuttanut espanjalainen elokuvantekijä. Hänet tunnetaan yhtenä animaatioelokuvan ja erikoistehosteiden käytön uranuurtajista.


title: Segundo de Chomón

text: Chomónin elokuvaura sai alkunsa Pariisissa, jossa hän nai Georges Mélièsille ja Pathén veljeksille työskennelleen näyttelijän Julienne Mathieun. Vuonna 1901 Chomón muutti perheineen Barcelonaan, jossa hän toimi Pathén levittäjänä, kuvasi uutiselokuvia ja teki useita kokeellisia näytelmäelokuvia. Vuonna 1905 Chomón palasi Pariisiin, jossa hän teki Pathélle joukon aikansa parhaita trikkielokuvia kuten "Le Roi des dollars" (1905), "Les Cent Trucs" (1906), "Les Fleurs animées" (1906) ja "Kiriki, acrobates japonais" (1907). Myöhemmin hän ohjasi myös esine-, nukke- ja piirrosanimaatioita kuten "La Légende du fantôme" (1908), "Hôtel électrique" (1908), "Voyage à la planète Jupiter" (1909), "Le Voleur invisible" (1909), "Le Théâtre électrique de Bob" (1909) ja "Une Excursion incohérente" (1910). Vuonna 1910 Chomón palasi Barcelonaan, jossa hän perusti oman tuotantoyhtiön. Vuosina 1911–1912 hän työskenteli Ibérico-yhtiölle ja patentoi cinemacoloris-nimellä tunnetun elokuvien väritysjärjestelmän.


title: Segundo de Chomón

text: Vuonna 1912 Chomón siirtyi Torinoon Itala Filmille, jossa hän toimi elokuvaajana ja erikoistehostemiehenä. Hän työskenteli muun muassa Giovanni Pastronen "Cabiriassa" (1914) ja laati nukkeanimaatioita elokuvaan "Momi näkee unta sodasta" ("La guerra e il sogno di Momi", 1916). Chomónin viimeisiä elokuvia oli Abel Gancen ohjaama "Napoléon" (1927).


title: Sony Xperia SP

text: Sony Xperia SP (koodinimeltään ""HuaShan"") on Sony Mobile Communicationsin keskihintainen älypuhelin. Se julkaistiin 18. maaliskuuta 2013. Laitteessa on 1,7GHz prosessori, 1 gigatavu RAM-muistia, 8 megapixelin kamera Exmor RS sensorilla ja  4,6 tuuman näyttö HD-tarkkuudella.


title: Sony Xperia SP

text: Xperia SP:ssä on alumiinikehys ja irroitettava takakansi. Laitteen alareunassa on läpinäkyvä osa, joka toimii antennina. Alareunasta löytyy myös kolme LED-valoa, jotka toimivat ilmoitusvaloina ja vilkkuvat musiikin rytmissä.


title: Sony Xperia SP

text: 16. tammikuuta 2014 Sony ilmoitti Twitterissä, että Android 4.3-päivitys saapuu  Xperia SP:lle tammikuun loppupuolella tai helmikuun alussa. Australiasta alkaen päivitystä alettiin jaella 11. helmikuuta. Myöhemmin Sony ilmoitti, että laitteelle ei enää tule Android-päivityksiä.


title: Cantieri navali Odero

text: Cantieri navali Odero oli italialainen telakka, joka oli toiminnassa vuosina 1846 – 1949.


title: Cantieri navali Odero

text: Westermanin veljekset perustivat yrityksen vuonna 1846 Genovan Sestri Ponenteen. Vuonna 1872 Nicolò Odero valtasi yrityksen. Muggianossa toiminut Ansaldon San Giorgion telakka sekä aseita valmistanut Vickers-Terni sulautettiin yritykseen, josta muodostui Attilio Oderon hallinnoima Odero-Terni. Yritys sulautui kaksi vuotta myöhemmin Livornossa sijainneeseen Cantiere navale fratelli Orlandoon. Näin muodostunut yritys nimettiin Società per la Costruzione di Navi, Macchine et Artiglierie Odero-Terni-Orlando (OTO), josta myöhemmin muodostui edelleen OTO Melara. Telakka suljettiin vuonna 1949.


title: Cantiere navale di Riva Trigoso

text: Cantiere navale di Riva Trigoso oli italialainen telakka, jonka Erasmo Piaggio perusti 1. elokuuta 1897 Riva Trigosoon nimellä Società Esercizio Bacini. Yhtiö valmisti pääasiassa kauppamerenkulkuun soveltuvia aluksia. Vuonna 1925 Piaggion perilliset päättivät lopettaa kuivatelakan ja yhtiön nimi vaihtui Cantieri del Tirrenoksi. Yhtiö aloitti sotalaivojen valmistuksen ja telakka vaurioitui pahoin toisen maailmansodan aikana.


title: Cantiere navale di Riva Trigoso

text: Telakka liitettiin 1973 Italcantieriin ja edelleen 1984 Fincantieriin.


title: IndustriALL Global Union

text: IndustriALL Global Union on vuonna 2012 Kööpenhaminassa perustettu teollisuustyöntekijäiden maailmanliitto, joka edustaa yli 50 miljoonaa teollisuustyöläistä 140 eri maassa. Se syntyi International Metalworkers' Federation (IMF), International Federation of Chemical, Energy, Mine and General Workers' Unions (ICEM) ja International Textile, Garment and Leather Workers' Federation (ITGLWF) -liittojen yhdistäessä toimintaessa. Suomalaisista ammattiliitoista IndustriALL Global Unionin jäsenenä on Metallityöväen Liitto.


title: IndustriALL Global Union

text: Järjestön päämaja on Sveitsin Carougessa, Geneven eteläpuolella. Järjestön pääsihteerinä toimii suomalainen Jyrki Raina.


title: Shanghai Tower

text: Shanghai Tower on 632 metriä korkea pilvenpiirtäjä Shanghaissa, Kiinassa. Pudongin alueella sijaitseva Shanghai Tower on maailman toiseksi korkein ja Kiinan korkein rakennus. Sen rakentaminen aloitettiin marraskussa 2008 ja se valmistui vuoden 2015 lopulla. Rakennuksessa on maailman nopein hissi, jonka huippunopeus on 20,5 m/s (74 km/h).


title: Csárdás (Monti)

text: "Csárdás" on Vittorio Montin kappale alun perin viululle ja pianolle, vuodelta 1904. Muillekin kokoonpanoille on tehty sovituksia. Se on säveltäjän kuuluisin teos. Tempon ja energisyyden vaihtelut ovat teoksen aikana suuria. Teos perustuu unkarilaiseen csárdás-musiikkityyliin.


title: Petri Luukkainen

text: Petri Luukkainen (s. 1984) on suomalainen elokuvaohjaaja ja tuottaja.


title: Petri Luukkainen

text:
Hänen esikoisohjauksensa Tavarataivas on yksi vuoden 2013 alun elokuvatapauksista.
Helsingin Sanomien päivän luetuimmaksi noussutta artikkelia Vuosi ilman tavaraa jaettiin sosiaalisessa mediassa julkaisuviikollaan peräti 21 000 kertaa. Tavarataivaan menestys on ollut poikkeuksellista. Sen elokuvateatterilevityksestä on tehty sopimus jo viiteentoista maahaan, muun muassa Britanniaan, Espanjaan, Ruotsiin, Saksaan ja Japaniin.


title: Petri Luukkainen

text: Maaliskuussa 2015 Luukkaisen eurodanceilmiöstä kertova dokumenttielokuva Never-ending Dream keräsi kuukauden mittaisella joukkorahoituskampanjalla 21 398 euroa käsikirjoitus- ja suunnittelurahoitusta. Elokuva on suomalaistuotantoa, mutta sitä tehdään kansainvälisesti ja osittain englannin kielellä.


title: Petri Luukkainen

text: Tavarataivas, 2013


title: Petri Luukkainen

text: Never-ending Dream, 2016


title: Petri Luukkainen

text: Isojen poikien ilmastopelissä, 2013


title: Jihaengin asema

text: Jihaengin asema (, hanja 紙杏驛, ) on metroasema Dongducheonissa, Etelä-Koreassa. Aseman avattiin 30. tammikuuta 2005 ja sen kautta alkoi kulkea Gyeongwon-linja. Soulin metron linja 1 aloitti 15. joulukuuta 2006.


title: Edwin Lutyens

text: Edwin Landseer Lutyens [lʌtjənz] (s. 29. maaliskuuta 1869 – 1. tammikuuta 1944) oli brittiläinen arkkitehti, joka tunnetaan parhaiten Intian New Delhin monien hallintorakennusten suunnittelijana ja koko aluetta suunnitelleen arkkitehtiryhmän johtajana 1920- ja 1930-luvuilla. Myös monet alueen monumenteista ovat hänen yhdessä Herbert Bakerin kanssa suunnittelemia.


title: Edwin Lutyens

text: Kotimaahansa Britanniaan Lutyens suunnitteli monia toimistotaloja, pientaloja puutarhoineen sekä muun muassa Northumberlandin rannikon Lindisfarnen saarella sijaitsevan linnan kunnostuksen.


title: Turo Kautonen

text: Turo Kautonen (s. 28. joulukuuta 1969 Lahti) on entinen suomalainen jalkapalloilija. Hän oli pelipaikaltaan keskuspuolustaja.


title: Turo Kautonen

text: Kautonen on Lahden Reippaan kasvatti. Hän teki Reippaassa ensiesiintymisensä pääsarjatasolla SM-sarjan kaudella 1987 ja pelasi yhdeksässä ottelussa, mutta kahtena seuraavana kautena Kautonen sai peliaikaa vain A-junioreissa. Vuonna 1991 hän teki läpimurtonsa joukkueen avauskokoonpanoon, pelaten 30 ottelussa Reippaan pudotessa pääsarjatasolta ennätyksellisen pienellä pistemäärällä. Yhdeksän kauden aikana Kautonen esiintyi Reippaan riveissä 109 sarjaottelussa kolmella korkeimmalla sarjatasolla ja onnistui kolmesti maalinteossa.


title: Turo Kautonen

text: Kaudeksi 1996 Kautonen siirtyi Reippaan paikalliskilpailija FC Kuusysiin. Yhden Ykkösessä pelatun vuoden jälkeen Reippaan ja Kuusysin edustusjoukkueet yhdistyivät FC Lahdeksi ja Kautonen edusti uutta seuraa sen kahdella ensimmäisellä kaudella, joista jälkimmäisellä hän oli mukana saavuttamassa nousua Veikkausliigaan. Kautonen ei kuitenkaan jatkanut FC Lahdessa pääsarjatasolla, vaan siirtyi Ykkösessä pelanneeseen FC Mikkeliin. Hän lopetti uransa yhden Mikkelissä pelatun vuoden jälkeen kauden 1999 päätteeksi. Pääsarjatasolla Kautonen pelasi kolme kautta ja esiintyi yhteensä 47 ottelussa, tehden yhden maalin.


title: Turo Kautonen

text: Kautonen edusti alle 21-vuotiaiden maajoukkuetta viidesti 1991. Alle 17-vuotiaiden maajoukkueessa hän esiintyi neljä kertaa 1987. Kautosen isä Timo ja nuorempi veli Tommi olivat maajoukkuetason jalkapalloilijoita. Myös hänen setänsä Mikko ja Olli pelasivat jalkapalloa pääsarjatasolla.


title: Tails’ Skypatrol

text: Tails' Skypatrol on Segan julkaisema tasohyppely, joka julkaistiin vuonna Sega Game Gearille. Peli kuuluu "Sonic the Hedgehog"-pelisarjaan ja on Tails-hahmon ensimmäinen soolopeli.


title: Tails Adventure

text: Tails Adventure on Segan julkaisema tasohyppely, joka julkaistiin vuonna Sega Game Gearille. Peli kuuluu "Sonic the Hedgehog"-pelisarjaan ja on Tails-hahmon toinen soolopeli.


title: Roman Vlasov

text: Roman Andrejevitš Vlasov (, s. 6. lokakuuta 1990 Novosibirsk, Venäjän SFNT, Neuvostoliitto) on venäläinen kreikkalais-roomalaisen tyylin painija. Hän on olympiavoittaja sekä maailman- ja euroopanmestari.


title: Roman Vlasov

text: Vlasov voitti olympiakultaa 74 kg:n painoluokassa Lontoossa 2012 kukistettuaan loppuottelussa armenialaisen Arsen Julfalakyanin ja Rio de Janeirossa 2016, jossa voitti finaalissa Tanskan Mark Madsenin. Hän voitti maailmanmestaruuden 74-kiloisissa Istanbulissa 2011 ja 75 kg:n sarjassa Las Vegasissa 2015. Hän sai MM-hopeaa 74-kiloisissa Budapestissa 2013. Euroopan-mestaruuden hän voitti samassa painoluokassa Belgradissa 2012 ja Tbilisissä 2013 sekä sai EM-pronssia Dortmundssa 2011. Hän voitti 77-kiloisten Euroopan-mestaruuden Kaspijskissa 2018.


title: Roman Vlasov

text: Vlasov voitti kadettien Euroopan-mestaruuden 46 kg:n painoluokassa 2006 ja 54-kiloisissa 2007. Hän voitti kultaa 74 kg:n sarjassa Kazanin univerdiadeissa 2013.


title: Fokker T.V

text: Fokker T.V (myös Fokker T.5) on Fokkerin valmistama kaksimoottorinen keskiraskas pommituskone, joka esiteltiin vuonna 1938 ja lentänyt edellisen vuoden lopulla ensilentonsa. Sitä valmistettiin vain 16 kappaletta, vaikka lentokonetta voitiin pitää vuonna 1939 varsin modernina. Fokker T.V:n ainut käyttäjä oli Alankomaiden ilmavoimat. Saksan hyökätessä Alankomaihin toukokuussa 1940 oli palveluskelpoisina ainoastaan yhdeksän konetta.


title: Fokker T.V

text: Koneessa oli viiden hengen miehistö. Moottorit olivat 925 hevosvoiman (690 kW) Bristol Pegasus -tähtimoottorit. Aseistukseen kuului 1 000 kg pommeja ja viisi 7,9 mm FN -konekivääriä sekä keula-ampumon kuvussa 20 mm tykki. Kantama oli 1 550 kilometriä. Suurin lakikorkeus oli 8 550 metriä. Matkanopeus oli 335 km/h ja huippunopeus 417 km/h - joka oli itse asiassa aivan sama, kuin Fokker D.XXI:lla.


title: Alan Anatoljevitš Hugajev

text: Alan Anatoljevitš Hugajev (, s. 27. huhtikuuta 1989 Vladikavkaz) on venäläinen kreikkalais-roomalaisen tyylin painija. Hän on olympiavoittaja sarjassa 84 kg.


title: Alan Anatoljevitš Hugajev

text: Hugajev voitti olympiakultaa 84 kg:n painoluokassa Lontoossa 2012 kukistettuaan loppuottelussa egyptiläisen Karam Gaberin. Hän sai samassa sarjassa EM-hopeaa Dortmundssa 2011 ja sijoittui MM-kilpailuissa viidenneksi Istanbulissa 2011.


title: Alan Anatoljevitš Hugajev

text: Hugajev voitti junioreiden Euroopan-mestaruuden 84 kg:n sarjassa 2007 ja sai samassa painoluokassa junioreiden MM-hopeaa 2009. Hän voitti kultaa 84 kg:n sarjassa Kazanin univerdiadeissa 2013.


title: Luettelo Itä-Ukrainan separatistien sotilaskalustosta

text: Tämä on luettelo Itä-Ukrainan separatistien käyttämästä sotilaskalustosta.


title: Dominik Simon

text: Dominik Simon (s. 8. elokuuta 1994 Praha, Tšekki) on tšekkiläinen jääkiekkoilija, joka pelaa NHL-joukkue Pittsburgh Penguinsin organisaatiossa. Simon on pelipaikaltaan vasen laitahyökkääjä, mutta hän osaa pelata myös keskellä.


title: Dominik Simon

text: Simon on HC Sparta Prahan kasvatti. Hän oli kaudella 2009–2010 seuran C-nuorten paras pistemies ja maalintekijä tehoilla 25+22=47 ja Simon jakoi myös Spartan sisäisen tehotilaston voiton Jan Košťálekin kanssa tehoilla +30. Kaudella 2012–2013 hän oli Extraliga juniorůn kevään 2013 pudotuspeleissä seitsemällä osumallaan sarjan toiseksi paras maalintekijä edellään vain HC Vítkovicen Erik Němec. Simon debytoi samalla kaudella myös miesten peleissä. Hän pelasi Sparta Prahan Extraliga-joukkueessa 18 runkosarjaottelua tehopistein 1+1=2. Suurimman osan kaudestaan Simon pelasi kuitenkin sarjatasoa alempana 1. česká hokejová ligan HC Litoměřicessä, jonka sisäisen tehotilaston voiton hän jakoi Jan Rudovskýn kanssa lukemalla +11.


title: Dominik Simon

text: QMJHL-joukkue Rimouski Océanic varasi Simonin 48. pelaajana , mutta hän ei kuitenkaan koskaan siirtynyt CHL:ään. Hän jatkoi kaudella 2013–2014 pelejään HC Sparta Prahassa, jossa ensimmäinen täysi kausi toi 46 runkosarjaottelussa tehot 7+4=11 sekä kymmenessä playoff-ottelussa tehot 1+1=2. Kaudeksi 2014–2015 Simon siirtyi kolmivuotisella sopimuksella HC Škoda Plzeňin riveihin. Hän teki läpimurtonsa Extraligassa ja oli joukkueen toiseksi paras maalintekijä ja kolmanneksi paras pistemies tehoilla 18+12=30.


title: Dominik Simon

text: Pittsburgh Penguins varasi Simonin viidennellä kierroksella 137. pelaajana . myös Lokomotiv Jaroslavl varasi hänet koko KHL:n varaustilaisuuden neljäntenä pelaajana. Simon teki jo saman kesänä heinäkuussa kolmivuotisen tulokassopimuksen Penguinsin kanssa. Hän aloitti kauden 2015–2016 AHL-joukkue Wilkes-Barre/Scranton Penguinsin vahvuudessa. Simon pelasi joukkueessa suurimman osan kaudestaan. Hänen tulokaskautensa AHL:ssä toi 68 runkosarjaottelussa tehot 25+23=48 ja seitsemässä playoff-ottelussa tehot 1+1=2. Simon oli runkosarjassa joukkueensa paras maalintekijä ja neljänneksi paras pistemies. Hän kauden aikana myös ssa. Simon teki NHL-debyyttinsä Pittsburgh Penguinsissa 13. maaliskuuta 2016 vieraissa New York Rangersia vastaan. Hän sai ottelussa jääaikaa 7.55 minuuttia ja keräsi yhden syöttöpisteen Matt Cullenin tekemään Penguinsin 3–5-voittoon päättyneen ottelun ratkaisumaaliin. Simon pelasi kauden aikana kolme NHL-ottelua.


title: Dominik Simon

text: Kaudella Simon vakiinnutti paikkansa Pittsburghin kokoonpanossa ja hänet sijoitettiin toiseen ketjuun Jevgeni Malkinin rinnalle.


title: Dominik Simon

text: Simon edusti Tšekkiä MM-kilpailuissa vuonna 2015, jolloin hän jakoi joukkueensa sisäisen tehotilaston voiton Ondřej Němecin kanssa lukemalla +5. Yhteensä Simon on pelannut 23 A-maaottelua tehopistein 5+6=11. Hän teki A-maajoukkuedebyyttinsä 8. marraskuuta 2014 Karjala-turnauksen toisessa ottelussa Helsingin Hartwall Arenalla Ruotsia vastaan. Simonin ensimmäinen A-maajoukkuemaali syntyi Channel One Cupissa 20. joulukuuta 2014 Sotšissa Suomea vastaan.


title: Dominik Simon

text: Simon pelasi myös alle 20-vuotiaiden MM-kilpailuissa vuonna 2014, jolloin hän toimi Tšekin varakapteenina. Simon jakoi joukkueen sisäisen maalipörssin voiton Martin Procházkan ja Michal Plutnarin kanssa kahdella osumallaan ja oli Procházkan jälkeen Tšekin toiseksi paras pistemies. Hänet valittiin turnauksen Yhdysvaltoja vastaan pelatun avausottelun päätteeksi Tšekin ottelun parhaaksi pelaajaksi.


title: Dominik Simon

text: Simon pelasi myös alle 18-vuotiaiden MM-kilpailuissa vuonna 2012, jolloin hän jakoi Tšekin sisäisen piste-, maali- ja syöttöpörssin voiton Jakub Vránan kanssa tehoilla 4+4=8. Simon jakoi myös joukkueen sisäisen tehotilaston voiton Stathis Soumelidisin kanssa lukemalla +2. Hänet valittiin Tšekin yhdeksi kolmesta parhaasta pelaajasta. Simon valittiin myös Latviaa vastaan pelatun karsintasarjan ottelun päätteeksi joukkueensa ottelun parhaaksi pelaajaksi.


title: Dominik Simon

text: Simon pelasi myös alle 18-vuotiaiden Ivan Hlinkan muistoturnauksessa vuonna 2011. Hän edusti samana vuonna myös Tšekin alle 17-vuotiaiden maajoukkuetta Euroopan nuorten olympiafestivaaleissa sekä alle 19-vuotiaiden maajoukkuetta World Junior A Challengessa. Yhteensä Simon on pelannut 29 nuorten ja 30 poikien maaottelua.


title: Kolme veljee

text: Kolme veljee on Topi Sahan toinen sooloalbumi.


title: Kolme veljee

text:
Levyn kappaleista suurin osa on Topi Sahan tekemiä. Lisäksi levy sisältää suomalaisen kansansävelmän Velisurmaajan, joka perustuu Kantelettaren samannimiseen runoon, ja
Kuru-nimisen arkkiveisun, johon Topi on tehnyt sävellyksen.


title: Kolme veljee

text: Albumilta on julkaistu kaksi singleä: Se joka karkuun pääs, josta on julkaistu myös musiikkivideo ja Pappi, lukkari, talonpoika ja kuppari, jonka Topi esitti vuoden 2012 Syksyn sävel-kilpailussa.


title: Savikkolapiosammalet

text: Savikkolapiosammalet ("Tortula") on toukosammalten heimoon kuuluva lehtisammalsuku. Suvun jäsenet tunnistetaan leveistä, usein soikeista lehdistään. Savikkolapiosammalten ja lähisukujen luokittelu on muuttunut 2000-luvulla.


title: Savikkolapiosammalet

text: Savikkolapiosammalia on eri kokoisia. Ne muodostavat tyypillisesti kellanvihreitä tupsuja, jotka kasvavat muureilla tai kallioillaa, harvemmin puunrungoilla.


title: Henry Maine

text: Henry James Sumner Maine (15. elokuuta 1822 – 3. helmikuuta 1888) oli brittiläinen juristi, joka tunnetaan vertailevan oikeustieteen uranuurtajana. Vuonna 1861 julkaistussa teoksessaan "Ancient Law" Maine selvitti ja vertaili Rooman ja Intian sekä Itä- ja Länsi-Euroopan oikeusjärjestelmien kehitystä.


title: Henry Maine

text: Maine opiskeli Cambridgen yliopistossa ja toimi siellä sitten yksityisoikeuden professorina 1847–1854. Sen jälkeen hän opetti lontoolaisessa Inns of Court -lakioppilaitoksessa vuoteen 1862 asti, kunnes sai tehtävän Intian Kalkutasta siirtomaahallinnon oikeustieteellisenä asiantuntijana. Palattuaan Intiasta 1869 hänet nimitettiin Oxfordin yliopiston professoriksi ja sitten Cambridgen Trinity Hallin rehtoriksi ja kansainvälisen oikeuden professoriksi.


title: Turbine-luokka

text: Turbine-luokka oli Italian laivaston toisessa maailmansodassa palvellut kahdeksan 1925-1928 valmistetun aluksen muodostama hävittäjäluokka.


title: Lepidonotothen larseni

text: Lepidonotothen larseni on jääahveniin kuuluva kylmien vesien kalalaji. Se kasvaa noin 20 cm pitkäksi. Se syö krilliä ja massiäyriäisiä.


title: Pekanpään seisake

text: Pekanpään laiturivaihde oli rautatieliikennepaikka rataosalla Tornio-Kolari liki Poikkilahden kyläaluetta Ylitorniolla. Laiturirakennus valmistui muiden Ylitornion liikennepaikkojen tapaan vuonna 1926. Pekanpäässä oli myös oma vesitorni.


title: Pekanpään seisake

text: Miehitys liikennepaikalla poistettiin lähes yhtäaikaa Martimon liikennepaikan kanssa 1953. Liikennepaikka lakkautettiin henkilöliikenteen (1967) ja tavaraliikenteen (1968) loppuessa. Rakennukset ja sivuraiteet on purettu.


title: Kainuunkylän rautatieasema

text:
Kainuunkylän rautatieasema oli rautatieliikennepaikka rataosalla Tornio-Kolari samannimisellä kyläalueella Ylitorniolla.
Laiturirakennus valmistui vuonna 1926, mutta on nykyisin jo purettu kuten liikennepaikan sivuraiteet. Miehitys asemalla loppui 1954 ja liikennepaikka lakkautettiin tavara- ja henkilöliikenteen loputtua 1968. Myöhemmin Kainuunkylän asemalla toimi vaihteeton radioloppuopastinpaikka, mutta ei varsinaisena liikennepaikkana.


title: Lepidonotothen nudifrons

text: Lepidonotothen nudifrons on jääahveniin kuuluva kylmien vesien kalalaji. Se jää vähän alle 20 cm pituiseksi. Sen vartalon pohjaväri on kellanpunainen, vatsapuoli valkea ja kyljissä epäsäännöllisiä mustia läikkiä.


title: Armassaaren laituri

text: Armassaaren laituri oli rautatieliikennepaikka rataosalla Tornio-Kolari pienellä samannimisellä kyläalueella Ylitorniolla. Miehitys laiturilla loppui jo jatkosodan aikaan 1941, ja liikennepaikka lakkautettiin 1965. Henkilöliikenteen pysähdykset olivat loppuneet edellisenä vuonna. Laiturirakennus ja sivuraiteet on purettu.


title: Nuottiorannan seisake

text: Nuottiorannan tai Nuotiorannan seisake oli rautatieliikennepaikka rataosalla Tornio-Kolari samannimisellä kyläalueella Ylitorniolla. Alun perin liikennepaikka oli radan pääteasemana tammikuusta marraskuuhun 1927 kunnes päästiin liikennöimään Aavasaksalle.


title: Nuottiorannan seisake

text: Seisakkeen miehitys poistettiin 1958. Henkilöliikenne lopetettiin muun radan tavoin 1967 ja liikennepaikka lakkautettiin tavaraliikenteenkin loppuessa seuraavana vuonna. Laiturirakennus ja liikennepaikan sivuraiteet on purettu.


title: Matthew C. Harrison

text: Matthew Carl Harrison (s. 14. maaliskuuta 1962, Sioux City, Iowa) on luterilainen yhdysvaltalainen pastori ja Missouri-synodin 13. ja nykyinen johtaja. Hänet valittiin virkaansa vuonna 2010, jolloin hän seurasi Gerald B. Kieschnickiä.


title: Matthew C. Harrison

text: Harrison syntyi 14. maaliskuuta 1962 Iowan Sioux Cityssä. Hänet kastettiin Bethelin luterilaisessa kirkossa Iowan Lawtonissa ja varttui Sioux Cityssä Vapahtajan luterilaisen seurakunnan jäsenenä. Hän valmistui vuonna 1980 Sioux Cityn East High Schoolista. Vuonna 1984 hän valmistui Sioux Cityn Morningside Collegesta. Vuosien 1983 ja 1984 aikana hän oli ollut myös lähetystyössä Kanadan alkuperäisväestön parissa. Vuonna 1989 hän suoritti Indianan Fort Waynessa Concordia Theological Seminaryssa Master of Divinity ja vuonna 1991 Master of Sacred Theology -tutkinnon.


title: Matthew C. Harrison

text: Saatuaan pappisvihkimyksen vuonna 1991 Harrison toimi St. Petersin luterilaisen seurakunnan pastorina Iowan Westgatessa vuoteen 1995 asti.Sieltä hän siirtyi pastoriksi Indianaan Fort Waynen Zionin luterilaiseen seurakuntaan. Vuodesta 2001 vuoteen 2010 hän toimi Missouri-synodin kehitysyhteistyön toiminnanjohtajana.


title: Matthew C. Harrison

text: Vuonna 2010 Harrison valittiin Missouri-synodin presidentiksi Houstonissa Teksasissa. Hän sai 643 ääntä eli 54% äänistä, voittaen ehdolla olleen istuvan presidentin Gerald B. Kieschnickin, joka sai 527 ääntä eli 45% äänistä. Muista ehdokkaista Herbert C. Mueller Jr sai 8 ääntä, Carl C. Fickenscher II sai viisi ääntä ja Daniel L. Gard sai yhden äänen. Vuonna 2013 Harrison valittiin uudelle kolmivuotiskaudelle. Hän sai tuolloin 4 262 ääntä eli 66% äänistä. Vastaehdokkaista David P.E. Maier sai 1906 eli noin 30% äänistä ja Herbert C. Mueller Jr. 264 eli 4% äänistä. Äänioikeutetuista vaaliin osallistui 78%. Vuonna 2016 Harrison valittiin kolmannelle kolmivuotiskaudelle. Hän sai äänistä 3507 eli 56,96%. Vastaehdokkaista Dale A. Meyer sai 2257 ääntä eli 36,66% ja David P.E. Maier 393 eli 6,38%.


title: Matthew C. Harrison

text: Harrisonilla on vaimo Kathy. Heillä on kaksi aikuista lasta.


title: Benjamin Morrell

text: Benjamin Morrell (1795 Rye, New York, Yhdysvallat – 1839 Mosambik oli yhdysvaltalainen merikapteeni ja tutkimusmatkailija, joka teki neljä merimatkaa eteläisillä merialueilla. Hän kirjoitti niistä muistelman "A Narrative of Four Voyages", jota on kuitenkin kritisoitu useista virheellisistä ja väritetyistä väitteistä.


title: Benjamin Morrell

text: Morrell syntyi 1795 Ryessä, New Yorkin osavaltiossa. Hänen isänsä oli laivanrakentaja. Morrell karkasi kotoa 17-vuotiaana. Hän taisteli vuoden 1812 sodassa ja joutui kahdesti brittiläisten vangiksi. Hän vietti vankilassa yli kaksi ja puoli vuotta.


title: Benjamin Morrell

text:
Kapteeni Robert Johnson valitsi 1821 Morrellin kuunari "Waspin" yliperämieheksi matkalla Eteläisille Shetlandsaarille. Seuraavana vuonna Morrell oli jo "Waspin" kapteeni, kun Johnson itse toimi sen seurana olleen kuunari "Henryn" kapteenina. Morrell lähti 2. marraskuuta 1822 Falklandinsaarilta itään ja päätyi Etelä-Georgiaan. Sieltä hän jatkoi edelleen Bouvet’nsaarelle, jossa hän lähetti yliperämiehensä maihin 7. joulukuuta. Morrell jatkoi sieltä Kerguelenille, mistä hän lähti tammikuussa 1823 uudestaan etelään etsimään merikarhuja. Tämän matkan aikana hän purjehti paikassa, joka todellisuudessa on melkein 200 kilometriä Etelämantereen rannikolta sisämaahan.
Eteläisten tutkmusmatkojen lisäksi Morrell teki myöhemmin kolme muutakin matkaa maailman merillä. Hän julkaisti niistä vuonna 1832 teoksen "A Narrative of Four Voyages to the South Sea, North and South Pacific Ocean, Chinese Sea, Ethiopic and Southern Atlantic Ocean, Indian and Antarctic Ocean. From the Year 1822 to 1831". Hänen toinen vaimonsa Abby Jane julkaisi seuraavana vuonna rinnakkaisteoksen matkoille.


title: Benjamin Morrell

text: Morrell käytti teoksessaan runsaasti liioittelua, ja häntä on jopa kutsuttu sen johdosta ”Tyynenmeren Paroni von Münchhauseniksi”. Morrellin virheet johtuivat todennäköisesti huolimattomuudesta ja kronometrin puutteesta. Teoksen kirjoitustyyli oli melodramaattista, kliseistä ja itseänsä puolustavaa, mutta tyyli saattoi johtua myös Morrellin haamukirjoittaja Samuel Woodworthista. Vaikka Morrellin kirjaa on kritisoitu, siinä on merkittäviä todistuksia muun muassa eteläisen Tyynenmeren ihmisistä ja varhaisesta Antarktiksen tutkimuksesta. Lisäksi se oli yksi Edgar Allan Poen kirjan "Arthur Gordon Pymin selonteko" lähteistä.


title: 1-hekseeni

text: 1-hekseeni on eräs hekseenin (CH) isomeereistä. Yhdiste kuuluu alkeeneihin. 1-hekseenin moolimassa on 84,16 g/mol, suhteellinen tiheys 0,7 g/cm (vesi = 1,0 g/cm), sulamispiste −140 °C, kiehumispiste 63 °C, leimahduspiste −26 °C c.c. itsesyttymislämpötila 253 °C ja CAS-numero 592-41-6. Se liukenee veteen 0,005 g/100 ml (20 °C). 1-hekseeni on huoneenlämmössä väritöntä nestettä, jolla on tunnusomainen haju ja se on erittäin helposti syttyvää. Yhdiste reagoi kiivaasti hapettimien kanssa aiheuttaen palo- ja räjähdysvaaran. 1-hekseenin höyry on ilmaa raskaampaa ja voi kulkeutua maata pitkin ja syttyä etäällä.


title: Nyrkkeilyn Euroopan-mestaruuskilpailut 1934

text: Vuoden 1934 nyrkkeilyn Euroopan-mestaruuskilpailut järjestettiin 11. – 15. huhtikuuta 1934 Budapestissa. Nämä järjestyksessään 4. kisat oteltiin kahdeksassa painoluokassa ja niihin osallistui 74 nyrkkeilijää 13 maasta.


title: Matti Milius

text: Matti Milius (10. marraskuuta 1945 Tartto, Viro – 3. kesäkuuta 2015 Tartto) oli yksi suurimmista Viron nykytaiteen keräilijöistä. Hän asui lähes koko elämänsä Tarttossa. Matti Miliukselle kuului suuri exlibristen ja yli 1200 teosta sisältävä grafiikoiden ja maalausten kokoelma. Vuodesta 1968 alkaen Milius on järjestänyt näyttelyitä Virossa ja muualla Euroopassa.


title: Matti Milius

text: Miliuksen taiteen keräily sai alkunsa kirjallisuuden ja exlibristen tutkijan Udo Ivaskin tyttären Helene Ivask-Kulpan ansiosta vuonna 1962. Hän lahjoitti Matille exlibriksen joka kerta, kun hän sai hyvän arvosanan reaaliaineissa, englannissa tai venäjässä. Vuonna 1966 tutustui Milius taiteenkeräilijä Mart Leppan kanssa, joka sai hänet kiinnostumaan Viron varhaisemmasta grafiikasta. Nykytaidetta kohtaan hänen kiinnostuksensa sai puhkeamaan Peeter Urbla vuonna 1968. 1980-luvulla Matti työskenteli maanalaisten, kielettyjen kirjojen parissa jakelemalla niitä ympäriinsä, jonka seurauksena hän oli aina KGB.n tarkkailun ja valvonnan kohteena. Ennen kuolemaansa Milius keskittyi enimmäkseen Viron, Latvian, Liettuan, Suomen ja Armenian taiteen keräilyyn.


title: Matti Milius

text: Matti Milius kävi Tarton 1. työlisnuorten peruskoulua, josta hän valmistui vuonna 1967 ja jatkoi sitten Viljandin kulttuuriakatemiaan, josta hän valmistui kirjastonhoitajaksi vuonna 1969. Matti oli Tarton ja Viron taiteilijaliittojen jäsen.


title: Matti Milius

text:
Matti Milius järjesti taidekokoelmastaan 74 näyttelyä Virossa, Suomessa, Latviassa, Armeniassa ja Venäjällä.
Matti Miliuksen taidekokoelmaan kuului alun perin yli 1200 piirustusta, maalausta tai grafiikkateosta mm. Virosta, Latviasta, Suomesta, Liettuasta, Venäjältä, Armeniasta, Kanadasta ja Azerbaidžanista. Suurin osa näistä on hänelle lahjoitettu, joten hänen omia rahojaan ei kokoelman täydentämiseen kulunut juuri ollenkaan. Myöhemmin osa tästä kokoelmasta on myyty mm. Tarton taidemuseolle.


title: Matti Milius

text: Vuonna 2014 joulukuussa Miliuksen asunnossa syttyi tulipalo, jonka seurauksena hän joutui hyppäämän toisen kerroksen keittiön ikkunasta ulos pelastuakseen. Pudotuksessa hän mursi selkärankansa ja halvaantui vyötäröstään alaspäin. Onnettomuuden jälkeen sairaalassa sattui myös muita komplikaatioita. Milius vaipui koomaan, heräsi siitä, mutta vietti elämänsä viimeiset kuukaudet hengityskoneeseen kytkettynä. Puhuminen oli hänelle vaikeaa, mutta hän kommunikoi aakkoskartan avulla näyttämällä kirjaimia. Hän luki itsekseen päivät pitkät kirjoja, niin kuin oli aina ennenkin elämässään tehnyt. Lopulta hänen kehkonsa pettivät ja Matti Milius menehtyi täysikuuyönä 3. kesäkuuta kello yhden maissa.


title: Matti Milius

text: Miliusta kuvailtiin lapsenmieliseksi, eufooriseksi ja "intohimoiseksi boheemiksi". Hän ei välittänyt muiden mielipiteistä, vaan sanoi suoraan ja kovaan ääneen, jos häntä jokin asia ei mielyttänyt taikka päinvastoin mielytti. Häntä oli vaikea olla huomaamatta kahviloissa tai kadulla. Hänen kova äänensä ja silmiinpistävä olemus kuului ja näkyi jo kauas. 80-luvun Tarton kaduilla oli mitä tavallisin näky parrakas suuri mies, piippu suussaan ja uusi juuri hankkimansa iso maalaus kainalossaan. Hänellä oli vihollisiakin, mutta suurimmilta osin häntä kunnioitettiin ja pidetäänkin nykyään legendana ja ennen kaikkea "Tarton henkenä". Hänestä on tehty useita muotokuvia. Milius ei koskaan mennyt naimisiin tai saanut lapsia, mutta rakastui palavasti useaan naiseen ja yhden ainoan naisen valitseminen ei tuntunut hänelle mahdolliselta. Hän oli keräilijä myös naisten suhteen. Viimeisinä vuosina hän kuitenkin palasi nuoruuden rakkautensa Renna Alin luokse ja he kihlautuvat, mutta häitä ei koskaan ehditty pitää.


title: Harald Horntvedt

text: Harald Horntvedt oli norjalainen merikapteeni, joka vuonna 1927 julisti Bouvet’nsaaren kuuluvan Norjalle. Hän johti Norvegia I -löytöretkeä, jonka päätarkoitus oli meteorologisten ja oseanografisten havaintojen tekeminen. Matkalla löytyi suuri määrä valaita Kuningatar Maudin maan lähivesiltä.


title: Bea Toivonen

text: Bea Toivonen (s. 28. lokakuuta 1992) on Miss Suomi 2014. Hän edusti Suomea myös Miss Universum 2014 -kilpailuissa.


title: Bea Toivonen

text: Parturi-kampaajaksi ja meikkaaja-maskeeraajaksi opiskelleen Toivosen äiti Marja Kinnunen on vuoden 1985 Miss Suomi ja isä Harri Toivonen on kilpa-autoilija. Bea Toivosen isoisä oli ralliautoilija Pauli Toivonen ja setä ralliautoilija Henri Toivonen.


title: Bea Toivonen

text: Toivonen asui avoliitossa Lontoossa brittiläisen muusikon Jesse Smithin kanssa reilun vuoden, mutta suhde päättyi vuoden 2016 syksyllä ja Toivonen palasi takaisin Suomeen.


title: Tibi et Igni

text: Tibi et Igni on puolalaisen death metal -yhtye Vaderin 10. studioalbumi. Se julkaistiin 30. toukokuuta 2014 levymerkillä Nuclear Blast. Albumia pohjusti 18. huhtikuuta 2014 julkaistu EP "Go to Hell.


title: Edwin Hedberg

text: Edwin Hedberg (s. 29. tammikuuta 1994 Medellín, Kolumbia) on ruotsalainen jääkiekkoilija, joka pelaa SHL-joukkue Rögle BK:ssa. Elite Prospects -sivuston mukaan hänen vahvuuksiinsa kuluu nopeus, töyteliäisyys ja joukkuepelaaminen sekä kohtalaisen hyvät hyökkäyspään taidot. Hedberg ei ole kovin isokokoinen, mutta hän kuitenkin osaa pelata varsin periksiantamattomasti ja menee ruuhkatilanteisiin.


title: Edwin Hedberg

text: Kolumbiassa syntynyt ja ruotsalaiseen perheeseen adoptoitu Hedberg aloitti jääkiekkoilun 4-vuotiaana ja on Östersunds IK:n kasvatti. Hän pelasi siellä ensimmäiset miesten pelinsä vain 15-vuotiaana Ruotsin kolmanneksi korkeimmalla sarjatasolla I-divisioonassa kaudella 2009–2010, jolloin Hedberg pelasi siellä kahdeksan ottelua. Kaudeksi 2010–2011 hän siirtyi MODO Hockeyn junioreihin. Kaudella 2011–2012 Hedberg oli 17 osumallaan seuran J20-junioreiden toiseksi paras maalintekijä János Hárin kanssa. Kevään 2012 pudotuspeleissä hän oli viidellä syöttöpisteellään MODO:n paras syöttäjä ja Hedberg voitti joukkueen sisäisen tehotilaston lukemalla +7. Kaudella 2012–2013 hän oli MODO:n J20-nuorten paras pistemies ja syöttäjä tehoilla 18+23=41. Hedberg voitti kauden päätteeksi J20 SuperElitin hopeaa. Hän debytoi kauden aikana myös Elitserienissä, jossa Hedberg pelasi kuusi runkosarjaottelua ilman tehopisteitä.


title: Edwin Hedberg

text: Toukokuussa 2013 Hedberg teki MODO:n kanssa vuoden mittaisen Elitserien-sopimuksen. Kausi 2013–2014 oli hänen varsinainen tulokaskautensa SHL:ssä (ent. Elitserien) ja Hedberg teki siellä 51 runkosarja- ja kahdessa playoff-ottelussa tehot 5+5=10. Hän kävi myös kuuden ottelun mittaisella lainasopimuksella HockeyAllsvenskan-joukkue Timrå IK:ssa helmikuussa 2014. Samassa kuussa Hedberg antoi positiivisen näytteen urheilussa kielletyn sibutramiinin (käytetään mm. laihdutuslääkkeeissä) käytöstä. Tapaus tuli julki huhtikuussa. Hedberg oli tuloksesta ymmällään ja vakuutti syyttömyytensä. Hän päätti ensin itse vetäytyä vapaaehtoiseen kilpailukieltoon, kunnes heinäkuussa 2014 Ruotsin jääkiekkoliitto tuomitsi Hedbergin kuuden kuukauden mittaiseen kilpailukieltoon, joka päättyi 24. lokakuuta 2014.


title: Edwin Hedberg

text: Lokakuussa 2014 Hedberg teki vapaana agenttina kevääseen 2016 asti ulottuvan sopimuksen KHL:n kroatialaisjoukkue Medveščak Zagrebin kanssa. Kaudella 2014–2015 hän osallistui joukkueen kanssa myös Spengler Cupiin. Hedberg vahvisti KHL-kauden jälkeen myös Medveščakin kakkosjoukkuetta Kroatian pääsarjan pudotuspeleissä, jotka päättyivät mestaruuteen. Kaudella 2015–2016, tammikuussa 2016 hän joutui tumman ihonvärinsä vuoksi rasistisen hyökkäyksen kohteeksi vierasottelussa Spartak Moskovaa vastaan, kun vastustajajoukkueen faneja heitti ottelun jälkeen kaksi banaania Hedbergiä kohti. Spartak sai teosta 700 000 ruplan suuruisen sakkorangaistuksen sekä varoituksen. Huhtikuussa 2016 Hedberg teki vuoden mittaisen jatkosopimuksen Medveščakin kanssa.


title: Edwin Hedberg

text: Kesken kauden 2016–2017, tammikuussa 2017 Hedberg jätti Medveščakin ja siirtyi loppukauden sopimuksella kotimaahansa Rögle BK:n SHL-joukkueeseen.


title: Edwin Hedberg

text: Hedberg on pelannut Ruotsin A-maajoukkueessa neljä ottelua tehden yhden syöttöpisteen. Hän teki A-maajoukkuedebyyttinsä 7. huhtikuuta 2016 Oskarshamnissa Sveitsiä vastaan. Hedberg on pelannut myös kuusi nuorten ja 17 poikien maaottelua. Hän on kuulunut Ruotsin alle 20-vuotiaiden maajoukkueen kapteenistoon.


title: Ryppyviherlätkä

text: Ryppyviherlätkä ("Prasiola crispa") on viherlevälaji, jota kasvaa kivi- ja kalliopinnoilla. Se viihtyy kosteilla ja varjoisilla paikoilla, joissa on paljon ravinteita, esimerkiksi ihmisen virtsaa tai lintujen ulosteita. Pienikokoisena nämä levät ovat sileitä ohuita kiekkoja, kasvaessaan niistä tulee epäsäännöllisen muotoisia ja reunoihin tulee aaltomaisia ryppyjä.


title: Rosa-Maria Ryyti

text: Rosa-Maria Ryyti (s. 13. kesäkuuta 1994 Oulainen) on oululainen Miss Suomi 2015 ja edusti Suomea Miss Universum -kisoissa pudoten kuitenkin kisoissa 15 parhaan joukosta alkukarsinnassa. Ryyti vietti nuoruutensa Oulussa ja valmistui ylioppilaaksi Merikosken lukiosta.


title: Rosa-Maria Ryyti

text: Hän on ammatiltaan sisustussuunnittelija. Ryyti asuu Helsingissä.


title: Tuomo Ristola

text: Tuomo Ristola (31. joulukuuta 1930 Helsinki – 9. syyskuuta 2008 Rymättylä) oli suomalainen koripalloilija.


title: Tuomo Ristola

text: Elisen (Elannon Isku) kasvatti Ristola pelasi miesten SM-sarjaa Työväen Maila-Pojissa vuosina 1951–1961. Tätä ennen hän pelasi kasvattajaseurassaan SM-sarjassa. Yhteensä Ristola pelasi pääsarjassa 17 kautta. Pääsarjan pelaajakohtainen tilastointi aloitettiin kaudella 1951, joten Ristolan tarkempaa urakuvausta ei tältä ajalta ole. Suomen Koripalloliitto mainitsee kuolinuutisessaan Ristolan saavuttaneen vuosina 1948–1955 kolme SM-hopeaa ja viisi SM-pronssia. Koripalloliiton tietokannan mukaan Ristolalle kertyi kaksi hopeista ja neljä pronssista SM-mitalia.


title: Tuomo Ristola

text: Suomen maajoukkueessa Ristola pelasi vuonna 1952 neljä ottelua. Maajoukkuedebyytissään, maaottelussa Ranskaa vastaan, Ristola teki kaksi pistettä, jotka jäivät hänen ainoikseen maajoukkuetasolla. Ristola kuului Suomen joukkueeseen Helsingin kotiolympiakisoissa, missä hän pelasi otteluissa Meksikoa ja Bulgariaa vastaan. Elokuussa Ristolan maajoukkueura päättyi maaotteluun Kiinaa vastaan.


title: Tuomo Ristola

text: Ristola kuoli Rymättylässä 8. elokuuta 2008 77 vuoden iässä.


title: Džuna Davitašvili

text: Džuna, oikealta nimeltään Jevgenija Juvaševna Davitašvili () (22. heinäkuuta 1945 Urmija, Krasnodarin aluepiiri, Venäjän SFNT, Neuvostoliitto – 8. kesäkuuta 2015 Moskova, Venäjä) oli venäläinen kuuluisa henkiparantaja ja mystikko. Hän kuoli kesäkuussa 2015.


title: Džuna Davitašvili

text: Väitetään jopa Neuvostoliiton viimeisten johtajien Leonid Brežneviä myöten saaneen apua Džunalta, jota on verrattu jopa tsaari Nikolai II:n aikaiseen hoviparantaja Grigori Rasputiniin.


title: RN Alvise da Mosto

text: RN Alviso da Mosto () oli Italian kuninkaallisen laivaston toisessa maailmansodassa palvellut Navigatori-luokan hävittäjä.


title: RN Alvise da Mosto

text: Alus tilattiin Fiumesta CNQ:lta. Sen köli laskettiin 22. elokuuta 1928 ja alus laskettiin vesille 1. heinäkuuta 1929. Alus liitettiin laivastoon 15. maaliskuuta 1931.


title: RN Alvise da Mosto

text: Alus upotettiin 1. joulukuuta 1941.


title: RN Antonio da Noli

text: RN Antonio da Noli () oli Italian kuninkaallisen laivaston toisessa maailmansodassa palvellut Navigatori-luokan hävittäjä.


title: RN Antonio da Noli

text: Alus tilattiin Riva Trigososta Cantieri del Tirrenolta. Sen köli laskettiin 25. heinäkuuta 1927 ja alus laskettiin vesille 21. toukokuuta 1929. Alus liitettiin laivastoon vielä saman vuoden lopulla 29. joulukuuta.


title: RN Antonio da Noli

text: Alus upotettiin 9. syyskuuta 1943.


title: RN Nicoloso da Recco

text: RN Nicoloso da Recco () oli Italian kuninkaallisen laivaston toisessa maailmansodassa palvellut Navigatori-luokan hävittäjä.


title: RN Nicoloso da Recco

text: Alus tilattiin Anconasta CNR:ltä. Sen köli laskettiin 14. joulukuuta 1927 ja alus laskettiin vesille 5. tammikuuta 1930. Alus liitettiin laivastoon samana vuonna 20. toukokuuta.


title: RN Nicoloso da Recco

text: Alus poistettiin alusluettelosta 15. heinäkuuta 1954.


title: RN Giovanni da Verrazzano

text: RN Giovanni da Verrazzano () oli Italian kuninkaallisen laivaston toisessa maailmansodassa palvellut Navigatori-luokan hävittäjä.


title: RN Giovanni da Verrazzano

text: Alus tilattiin Fiumesta CNQ:lta. Sen köli laskettiin 17. elokuuta 1927 ja alus laskettiin vesille 15. joulukuuta 1928. Alus liitettiin laivastoon 25. syyskuuta 1930.


title: RN Giovanni da Verrazzano

text: Alus upotettiin 19. lokakuuta 1942.


title: RN Lanzerotto Malocello

text: RN Lanzerotto Malocello () oli Italian kuninkaallisen laivaston toisessa maailmansodassa palvellut Navigatori-luokan hävittäjä.


title: RN Lanzerotto Malocello

text: Alus tilattiin Ansaldolta. Sen köli laskettiin 30. elokuuta 1927 ja alus laskettiin vesille 14. maaliskuuta 1929. Alus liitettiin laivastoon 18. tammikuuta 1930.


title: RN Lanzerotto Malocello

text: Alus upotettiin 24. maaliskuuta 1943.